
देह्‌ मुक्त श्रीमती उषा रानी अग्रवाल (पुप्पु) जी दे नां जिनेंगी 

उंदे पूर्वजनम च 'बूजी' दे रूप च जानने दा सौभाग्य बी मिगी अपने 
इस्सै जीवन च होआ। 

जातस्य हि ध्रुवो मृत्यु 

ध्रुवं जन्म मृतस्य च। 

तस्मादपरिहायेऽर्थे 

न त्वं शोचितुमर्हसि ॥ 

(गीता ग. 27) 


——— = en eee 
आभार 


अऊं डॉ* ओम गोस्वामी ते श्री श्यामलाल ton हुंदा आभारी आं जिने मेरे इस गीता : 
अनुवाद दी छपाई सरबंधी जिम्मेवारी सांभियै मेरा कम्म सैहूल करी ओड़ेआ। 

श्रीमद्भगवद्गीता दी सार्वभौमक महत्ता दा पता मिगी विदेश जाने पर 

` लग्गा | पच्छमी विद्वानें द्वारा कीते गेदे गीता दे छड़े अंग्रेजी अनुवाद गै छे सौ 
कोला उप्पर न ते संसार च कोई बिरली गै भाशा होग जिस च गीता दा 
अनुवाद नेई होआ। इंयां गै संसार दी बक्खरी-बकखरी भाशाएं च गीता पर 


लखोए दे विवेचनात्मक ग्रंत्थें दे तमार लग्गे दे न ते इंदे च दिनो दिन बाद्धा . 


होआ करदा ऐ।' गीता भारत दी आतमा च ते अचरी दी गै ऐ पर कन्ने गै गीता 
ने संसार गी बी मोहूत करी लैते दा ऐ। दर्शन ते साहित्य दे पच्छमी विद्वान इस 
ग्रैंत्ध दी चर्चा करने ते सुनने दा मौका हाई-माई नेई खुंझांदे। पच्छम दे 


दार्शनक द्विश्टीकोन ते साहित्य पर गीता ने किन्ना गूढ़ा रंग चाढ़ेआ, दिक्खियै ` | 


मन चम्भत होई जंदा ऐ। पर इस तत्थ दा ब्योरा देने दा थाहर इत्थें नेई ऐ। 
भारत दे पैहले गवर्नर जनरल वारन हेस्टिंगज (1732-1818) ने चारले 
विल्किंज कृत गीता दे अंग्रेजी अनुवाद लेई लिखे दे अपने वक्तव्य च आखेआ 
हा जे जेलै ब्रिटिश साम्राज्य नेई den तां ओलै बी गीता दी सत्ता बनी tet ? 

` गौता कर्म, ज्ञान ते भक्ति दा.संगम ऐ, ते एह त्रै तत्त गै माहनू दे 


es 
1. दिक्खो-Jagdish Chander Kapoor, Bhagavat-Gita, An International 
Bibliography of 1785-1979 Imprints (New York, London, Garland 
' Publishing Inc., 1 983). ० j 
2. “...and these (writings) will survive when the British domination 
in India shall have long ceased to exist...” र 
—Warren Hastings, “To Nathaniel Smith, Esquire” in the Bhagvat 
Geeta (1875) translated by Charles Wilkins (Gainsville, Florida, 1959 
imprint.), २13. 

. अध्यात्मक जीवन दा सार न। गीता दे इस सार्वभौमक अध्यात्मक दर्शन करी 
हर माहनू दी अध्यात्मक लोड़ पूरी होई जंदी ऐ, ते गीता दा एह गूढ़ अध्यात्मक 
तत्त गै केइयें लेई इस्सी कुसै न कुसै रूपै च दूएं तोड़ी पजाने दी प्रेरणा बनी 
जंदा ऐ। गीता दे इस अनुवाद लेई गीता दे मूल संस्कृत पाठ दा बड़ी बरीकी 
ते सावधानी कन्ने मनन करना अति अवश्यक हा। इस लेई मिगी शंकराचार्य | 
आनन्द गिरि, रामानुजाचार्य, माधवाचार्य, मधुसूदन सरस्वती ते श्रीधर स्वामी 
द्वारा गीता पर लिखी दी विवेचनात्मक समग्री गी पढ़ना पेआ जिसी गीता 
सरबंधी विवेचना दा अधार मन्नेआ जंदा ऐ। कन्ने गै Sir Charles Wilkins, 


J. Cockburn Thomson, Sir Edwin Arnold, Prof. Franklin 
Edgerton, Prof..Juan Mascarow, Prof. Eliot Deutsch, Prof. 


A.C. Zaehner आदि पच्छम दे नेक दिद्वानें द्वारा कीते दे गीता दे अंग्रेजी 
अनुवाद, जिंद ने विस्तृत विवेचना ते टिप्पनी बी जुड़ी दी ऐ, पढ़ने करी बी मेरे 
लेई गीता दे केई दार्शनक तत्थें feat घुंडियां खु'ल्ली गेइयां। गीता दे विद्ठानें 
कन्ने जिज्ञासू दे रूप च इस ग्रैंत्य सरबंधी चर्चा करने दा अवसर प्राप्त होने करी 
बी मिगी गीता दा तत्वार्थ समझने च बड़ी मती सहायता मिली । ते एह सब 
. त्यारी करने परेत्त गै मिगी गीता दे गूढ the दा डोगरी अनुवाद करने दा 
हौसला पेआ। 
गीता दे मूल अर्थ गी सजीव ते संपूर्ण रूप च डोगरी पद्य च ढालना गै 
इस अनुवाद दा उद्देश्य ऐ। अनुवाद दा अर्थ ऐ कुसै वाद या कथन दा अनुसरन 
क्ररना। इस लेई कुसै कथन दे मूल तत्त गी ठीक-ठीक ते चंगी चालली कुसै 
होर भाशा च ढालना गै अनुवाद ऐ। जियां जीवात्मा दी पोशाक देह ऐ इंयां गै 
बचार दी पोशाक भाशा ऐ जिस च ओह परतक्ख होंदा ऐ। इस लेई अनुवाद 
दी सार्थकता ठस स्पष्टता ते भरपूरता च ऐ vest इस च कुसै मूलभाव ते 
बचार गी थ्होंदी ऐ। अनुवाद च अनुवाद दी लूस नेई मौलकता दी सुगंध होनी 
चाहिदी, ते एह. तां गै होई सकदी ऐ जेकर मूल पाठ दे अनुवाद च यथार्थता दे 

कन्ने-कन्ने काव्यात्मकता दा बी अंश होऐ पर इस करी मूल तत्त विकृत नेई 
होऐ। न गै अनुवाद पर अनुवादक दे निजि द्विश्टीकोन, भाव, मत जां व्याख्या 
दा छौरा पौना चाहिदा | अनुवाद दा कम्म निरपक्ख शीशे आहला लेखा बरतना 
। ऐतां जे अनूदित पाठ दा मूल तत्त उयां दा उयां गै प्रकाशत होई सकै, ते पाठक 
इस मूल तत्त दे बारे च अपनी समझा मताबक सुतैंतर रूप कन्ने धारना बनाई 
सकै। गीता च कृष्ण अर्जुन गी आखदे न 
गूढ़ शा बी अति गूढ़ ज्ञान 
एह्‌ तेरे लेई में दित्ता, 
भलेआं शैल बचारी इस्सी डो 
कर जो तेरी इच्छा (गीता ५९.63) | 
इस कथन च गीता ज्ञान दी गूढ़ महत्ता दे कन्ने-कन्ने इस ज्ञान गी दूएं | 
तोड़ी पजाने दे ढंग दा बी पता चलदा ऐ। अनुवादक द्वारा अनुवाद गी मूल पाठ 
दे सरबंधे च अपने सैधांतक पकखपात दा हथ्यार बनाने करी न छडा उस | 
अनुवाद च मूल पाठ दा तत्त धुंधलोई जंदा ऐ बो पाठक कन्ने बी छल होंदा ऐ, | 
“की जे इस करी पाठक गी उस बारै अपनी बुद्धि अनुसार बचार करने दा | 
अवसर नेई थ्होंदा | | 
अनुवाद सरबंधी इनें मरयादाएं दा पालन करदे होई गै में गीता दे मूल | 
संस्कृत पाठ गी डोगरी च ढालने दा भरपूर जतन कीता ऐ। 
_ श्रीमद्भगवद्गीता महर्षि वेद व्यास द्वारा रचत महाकाव्य महाभारत दे | 
भीष्म पर्व दा भाग ऐ। गीता च इस पर्व दे 23में ध्याऽ कोला लेइयै 40में ध्याऽ | 
तोड़ी 18 ध्याऽ शामल न । गीता दे इनें ठाहरें ध्याएं च 700 श्लोक न, पर | 


| 
| 
। 
| 
| 
““The Bhishma Parvan" in The Mahabharta, ed. Shripad Krishna 
Belvalkar (Poona, Bhandarkar Oriental Research Institute, 1947), | 
Vol.7. | | 
(uli) 

| 

कुतै-कुतै गीता दे 13में ध्याऽ दे अरंभ च इक बाफर श्लोक बी मिलदा ऐ। 
उदाहरण दे तोरे पर एह श्लोक श्री औरबिंदु आश्रम (पाण्डीचरी) द्वारा मुद्रित 
गीता च, जिस च संस्कृत श्लोकें दे कन्ने-कन्ने इंदा अंग्रेजी अनुवाद ते 
समीक्षात्मक सार बी शामल ऐ, दिक्खेआ जाई सकदा ऐ। 
प्रकृतिं पुरुषंचैव क्षेत्र क्षेत्रज्ञमेव च 
एतद्वेदितुमिच्छामि ज्ञानं ज्ञेयं च केशव 
इस श्लोक दा डोगरी रूपांतर ऐ : 
प्रकृति पुरुष, क्षेत्र क्षेत्रज्ञ, 
कन्ने ज्ञेय ते कन्ने ज्ञान, 
एह. न जो बी, हे केशव 
जानने दा अऊं इच्छावान। | 
गीता दा डोगरी अनुवाद करने बेलै गीता ने मेरे अन्तः करण पर जो छाप | 
लाई ते मेरे अंदर जिनें भावें गी जाग्रत कीता उंदी सांझ थुआड़े ने पाने लेई मिगी 
“गीता तत्त war लिखने दी प्रेरना मिली । इस पुस्तक च गीता दे गूढ़ अध्यात्मक . 
ad दी जीवन सरबंधी सार्थकता ते लाभकारता दा अलोचनात्मक विवेचन 
कीता गेदा ऐ ते इस पुस्तक गी तौले कोला तौले छापने दा जतन कीता जाग। 
पर इस बेलै गीता दा एह डोगरी पद्यानुवाद तुसेंगी fee होई मिगी बड़ा deta 
'होआ करदा ऐ ते अऊं मेद करना जे इस अनुवाद करी डोगरी पाठकें च गीता 
दे गूढ़ wd लेई रुचि च होर मता बाद्धा होग। 


लक्ष्मी नारायण शर्मा 


* Anilbaran Roy, ed. The Gita with Text, Translation and Notes; Com 
piled from Sri Aurobindo's Essays on the Gita (Pondicherry, Sri 
Aurobindo Ashram, 1954), XII], 1; ? 208 


(viii) 

पैहला ध्या5 


__ धृतराष्ट्र उवाच 
धर्म क्षेत्र कुरुक्षेत्र च fhe 
qe लेई पसोए दे 


` के कीता, संजय, पाण्डवें 
ते उनें जो मेरै होए दे ॥1॥ 


संजय उवाच 


पाण्डव सेना दी ब्यूहू रचना 

दिक्खी राजै दुर्योधन, 

गुरु दे नेड़े आई करी फ्ही 

उन्न गलाया ए बचन ॥2॥ [| 
` पाण्डु पुत्रे दी आचार्य cs 
fea .ए सैना भारी, 

चतुर द्रुपद सुत शिष्य थुआड़े नै 
कीती इस दी ब्यूहकारी ॥ 3॥ . 
बड़े-बड़े धनखी. इस रन च 
. शूर भीम, अर्जुन समान, |. 
. द्रुपद महारथी ते विराट, | 
सात्यकि खुआंदा जो युयुधान ॥4॥' 
श्रीमद्भगवद्गीता 

धृष्टकेतु, चेकितान, . 

काशीराज वीर्यवान, 

पुरुजित ते कुन्ति भोज, 

शैब्य जेहड़ा नर महान ॥5॥ 


` पराक्रमी युधामन्यु 
उत्तमौजा. अति बलवान्‌, 
अभिमन्यु, द्रौपदी जाए, 
महारथी सब गै समान : ॥ 6 ॥ 


` ब्राह्ममराज, जो साढ़े पासै ` . 
मुक्ख, करो उन्दे नै पछान, 
मेरी सैना दे जो नायक 
. थुआड़े लेई अऊं करां बखान ॥7॥ 


- श्रीमान्‌, भीष्म. ते कर्ण, 

कृपा जो जितदा विच संग्रामा 

विकर्ण ते सोमदत्त दा पुत्र, 
उन्दे कन्नें अश्वत्थामा ॥8॥ 
होर बी न केई सारे योधा 

मेरे लेई जो त्यागन जीन, 

धारने आले नेक शस्र जो 

सब दे सब संग्राम प्रवीन ॥9॥ 

भीष्म द्वारा सांभे दा 
ए साढ़ा बल अनसम्भा, 
भीम जिनें दा ऐ राखा 
उन्दा. ऐ. बल मन्दा ॥ 101. 


इस लेई सबनें युद्ध थलें पर 
डटियै अपने-अपने थाहर, 

. सब दे सब निश्रै. ofa । 
करों: भीष्म रक्षा दी कार ॥ 11 ॥ 


कुरु बडेरे पितामहा ने . 
करदे ओदा मन परसन्न 
संख बजाया परतापी ने -. : 
.करियै सिंहं साई गरजन.  ॥ 12 ॥ :- 
फ्ही बज्जे Ga, ढोल, मरदंग, 
नरसिंहे ला. नगारे, 
गडगज्जे पेई गेई घोर जेलै. iy: 
wt gh लै . सारे॥ 13 ॥ 
उत्तम रथ fae घोड़ें आला 
जिस च उनें है आसन लाए 
~ श्री कृष्ण ते अर्जुन ने बी 
। .अति अलौकिक शंख बजाए ॥ 14॥ ` 
ड श्रीमद्भगवद्गीता _ | 

हषिकेष ने पाञ्चजन्य, 
धनंजय ने देवदुत्त, 
बृकोदर भयकारी ने कीता 
. महाशंख पौण्ड गी स्फुरत ॥ 15 ॥ 


अनन्त विजय गी नरेश युधिष्ठिर 

-. ने जो कुन्ति सुत, 

सुघोष गी नकुल ने ते | 

. सहदेव ने मणिपुष्क 16 I 

' श्रेष्ठ धनखी काशीराज, | 
महारथी जो शिखण्डी, _ | | 
' धृष्टद्युम्न, विराट ते सात्यिक - | 
जिन्दी निं पराजय भण्डी बीटा. . । 


द्रुपद, महाबाहु अभिमन्यु, 

Tw द्रौपदी दे प्यारे, 

इनें सबने कीता धूंना, राजन, . | 
सैंक्खें दा 'न्यारे AR ॥18॥ 
पाई इस घोर ध्वनि ने. , 

धरती ते अम्बर च Fe, 

धृतराष्ट्र दे पुत्रें दे 

हिरदै FRINGE - ॥19॥ 

qe Toast Gast 
aa दे युद्धै लेई कतार 
दिविखयै चुक्केआ धनख अर्जुन ने 
होने बेलै शस्त्र प्रहार ॥20॥. 


ते फ्ही हषिकेश लेई, राजन, 

` अर्जुन कीता ए. उचार, 
अच्युत, मेरा रथ खडेरो . 
adi सैनें दे बशकार ॥ 21 ॥ 
तां जे अऊं नजरी च चाढ़ां 
युद्धै लेई जो खड़े तेआर, 
He ने जोग ऐ मेरे.करनी , 
इस संग्राम च युद्ध दी कार ॥ 22 ॥ 
युद्धे लेई तुले दें गी अऊं 
दिक्खां जो ढुक्के इस थाहर 
धृतराष्ट्र दे चन्दरे पृत्तरें दा । 

: रनै च करने लेई उपकार ॥ 23 ॥ ` 

| संजय उवाच | 


अर्जुन दे ए आखे कृष्ण ने 
दौनें सैनाएं बशकार 


.भ्रीष्म द्रोण -दे अगमं ` 
जित्ये सबनें राजैं दा बी थाहर , 
श्रीमदूभगवदगीता oct TE 

उत्तम . रथ . आनीं खडेरेआ 
`: ते फ्ही ए कीता उचार, . 
` _ किड्ठे होए ए कौरव, अर्जुन, 
: इन्दे . पैर ` तूं दृष्टि मार ॥ 24,25 ॥ 
` दिक्खे अर्जुन ने उत्थे 
` करने आले ज्ञान प्रसार, 
चाचे, सौहरे, दादे, मामें, 
` पुत्तर, पोतरे, भ्र, हितकार _ 
- मल्ली जो खडोते दे हे 
` ` दौनें सैनाएं च oe ॥ 26 ॥ 
. ` इनें सबने नातें. साकें दा ` ' 
`. डटे दे हे जो, करियै ध्यान 
` Fe ने गरसोए दा. तां 
` बोलेआ अर्जुन शोकवान - ॥27॥. 


य अर्जुन उवाच 
अपने साकें दा दिक्खी Be: 
हे कृष्ण, रनै लेई होए दा संग -॥ 28 ॥ 
` मुँह मेरा सुक्का दा, केशव 
fern पवा दा अंग अंग 
देह मेरी 'च छिड़ी दी कम्बनी 


2 सरफंडँ चुक्की ले डंग fi 29 ॥ 


CC-0. Dogri Sanstha, Jammu. Digitized by eGangotri ° 


पहला घ्या _ 


गाण्डीव हत्या चा छुड़का दा 

कन्नै खलड़ी च पवा दा साड़ा, ` 

टिक़ना इक थाहर मुहाल होआ 

भरमे दा मारा मन माहड़ा ॥ 30 ॥ 


केशव, मिगी बझोआ करदे 
पुडे पुठ्ठे लक्खन, 
नेई जचदा भला रनै च 
ade दा फट्टन ॥31॥ 
नां राजै दी, नां सुखें दी, : 
नां गै कृष्ण विजय दी चाह, 
राज साढ़े लेई ऐ कित कारी, ् 
भोग जां जीने दा के लाह ॥ 32 ॥ - 
जिन्दे लेई सुख भोग राज दी 
aa करने आं हिरस, 
ओ सब tt च आई खड़ोते 
प्रान, धनें दी तजियै किरस ॥ 33 ॥ 
गुरु जन, पुत्तर कन्नै पोतरे 
: ` दादे, . बड़े बडेरे) 
` साले, मामें, सौहरे होर बी 
नाके साक. बह्हेरे ॥34॥ 


श्रीमद्भगवद्गीता हि 

मरां भाएं नेई करड कदेह्‌ 


इन्दी हत्या दी चाराजोई 
राज त्रिलोकी दे लेई बी 


पृथवी दी गल्ल के होई ॥ 35॥ . 


धृतराष्ट्र दे सुत मारी असें 
लदूदनी कोहकी खुशी दी लद्द, 


मारी इनें कबत्तें गी. | 
पापा गी गै पानी सद्द॥ 36 ॥ 


धृतराष्ट्रसुत नाते इस लेई 
नेई इन्दा बध साढ़े जोग, | 


amt गी गै मारी, माधव, 
असें गी किस चाली सुख होग ॥ 37 ॥ * 


भाएं 'ए नेई समझी सकदे 
wt दी जिन्दे मन छाप ` 


. कुल नष्ट करने दा दोष | 
मित्र द्रोह दा भारी पाप ॥38॥ 5 


पाप इस शा बचने लेई, केशंव, : 


` की नेई अस करै बचार, 


कुल विनाश ने होने आली 
हानी दे अस जानकार ॥ 39 ॥ 

पैहला ध्या 


| श्रीमद्भगवद्गीता 


कुल विनाश करि हुन्दे नष्ट 
कुलै दे धर्म सनातन, 
धर्म नाश होऐ तां कुलै पर 
होन्दा पाप दा शासन ॥40॥ 


पाप बधै तां, कृष्ण, होन्दिआं 
कुल नारियां बदकार, 
बदकार नारियें शा होन्दी 
संकरबर्न . दी पैदावार ` ॥ 41॥ 
कुल ते कुल घातियें गी 
-संकरबर्न नरक च सुरदा, 
पिण्ड पानी क्रिया दे लोप ने 
इन्दे पितरें दा बेड़ा डुबदा ॥ 42 ॥ 
ए दोष गै, जिन्दी लगदी. 
` बर्नसकरें कारन थड, 
कुल घातिएं दे प्राचीन कुल धर्म 
ते जाति धर्म दी yet जढ़ ॥ 43 ॥. 
इनें माहनुएं दा, fare 
कुल धर्म दा होन्दा नाश, 
औंदा ए सुनने च, जनार्दन, 
`` होन्दा नरक च बास ॥44॥ 

सरबन्धी श्री कृष्ण-अर्जुन संवादं च 
ध्याऽ समाप्त होआ। 


aaa! असें महापातक 
"करने लेई लक्क न बद्धे, 
राज सुखै दे लुब्मै लेई . 
. अपनें गी गै मारन लग्गे ॥ 45 ॥ 
खरा होर बी मेरे लेई 
जे अऊ निहत्था करां नीं बार, 
शस्त्रधारी धृतराष्ट्र पुत्र जे 


 - रनै च ' मेरा करनः संहार ` ॥ 46॥ | 


संजय उवाच 

` ए आखी अर्जुन रनै च बेही आ 
मल्ली रथै दी पिछली as 
धनुषबान सुट्टे इक बक्खी 


: ` मंनै च पौंदा शोक दा बेठा। 47॥ 


श्रीमद्भगवद्गीता उपनिषद्‌, बह्मविद्या ते योग शास्र 

अर्जुनविषादयोग नां दा पैहला 


पैहला ध्याऽ 


दूआ ध्याऽ ` 
संजय उवाच 


अत्थरूं भरोचे बिकल नेत्र 
, कलपा ने जस्सी घेरा पाया, 
इयां कलपदे अर्जुन लेई ए: 
मधुसूदन ने बचन गलाया ॥॥ 


ot भगवान उवाच . 


इस औक्खी घड़ी लग्गा, अर्जुन, . 
तूई कृत्यूं ए -कलैंकी झूरा, ` 
नेई आर्य जोग, न सुर्गदायी ए, 
माहनू दे जस दा बैरी पूरा ॥2॥ 
हीजड़ें आली गल्ल नेई कर तू, 

' नेई, अर्जुन, इत तेरा मान,. 
छोड़ परें qs दिली frost, ' 
उठ, कर हुफफ, बन हिम्मतवान ॥ 3 ॥ 


. _ अर्जुन उवाच 
भीष्म, द्रोण गी युद्ध च अऊं, . 
मधुसूदन, मारां कियां बान, 
दोए Hes ए, हे अरि सूदन, | 


करने जोग न मान . ॥4॥ - 
श्रीमद्भगवद्गीता 

म्हां गुरु दी हत्या शा खरा 
इत्थे खाने टुक्कर भिक्ख च थ्होए, 
गुरु मारी बी इत्थे भोगड 
कामार्थ भोग लोहुऐ ने भरोए 


पता नेई ए बी साढ़े लेई के करना ऐ श्रेष्ठ, 
न गै ए जे अस जितगे जां ओ असें गी जितडन, 
नेई जीन्दे tet दी इच्छा जिन्दी हत्या करियै, 


॥5॥ 


धृतराष्ट्र दे पुत्तर st साढे अग्गैं स्थित न ॥6॥ 


कायरता दोश ने स्वातम ग्रसेआ, 
मन धर्म नीं जानें, अऊं प्रश्‍नी, 
दस्सो जो खरा, देओ मी सिक्खेआ, 
अऊ शिष्य आं थुआड़ा, थुआड़ी शरनी 


- सम्पन्न भूम .दा राज अकंटक 


जां देवें पर, प्रभुताई 

'पाइयै बी नीं eat उपाऽ उस दुख दा 

जेहूडा fea जिन्द सकाई 
संजय उवाच 

ए आखी कृष्ण गी अर्जुन ने 

गलाया फ्ही कृष्ण गी ए दो टूक 

नेई Hh ए युद्ध करने आला, 


` ते, राजन, .फ्ही होई आ मूक | 

॥ 7 ॥ 


॥ 8॥ 


॥ 9 ॥ 
दूआ ध्याऽ | 


'कृष्ण ने हसदे होई, राजन, 

दौनें सैनें दे बशकार 

सोगै च पेदे अर्जुन लेई । 
फ्हीकीता एबचनउचार . ॥[0॥ 


श्री भगवान उवाच 


जो कलपने जोग निं उनें गी कलपै 
पंडतें आले बचन sar, 
गेदें जां अनगेदें लेई नेई 
होन्दे ज्ञानी शोकाचारी ॥11॥ 
न ए जे में कदें नेई हा, 
जां तू, जां. ए राजे लोग, | 
ते न ए जे फ्ही इस apy 
न फ्ही We होना होग ॥ 12 ॥ 
देह्‌ अन्दर देही गी जियां 
` बचपन, जोबन, बुङ्ढपना ther, 
: पांदा इंयां गै होर देह ओ, 
धीर नेई इस लेई भरमोंदा ॥ 13॥ 
सर्दी, गर्मी, विषय सम्पर्क जो, | 
कुन्ती .पुत्तर, सुख दुख कारी, : 
अनित्य ते औने जाने आले, 
भरतवंशी, लै इनें गी स्हारी ॥ 14॥ 

ए विषय नेई करदे जिस्सी ब्याकुल 
मिथै जो सुख दुख इक समान, 
पुरुष. श्रेष्ठ, ओ पुरुष धीर 


अमरता दा अधिकारी जान ॥ 15॥ 


नेई है जो कदें है? नेई होन्दा, 

है जो नेई होन्दा कदै नेई है, 

इनें दौनें दा सार ए कड्ढेआ : 
तत्त ज्ञानि शैल wet ॥ 161 
अविनाशी तू इस गी जान 

जिस करी इस सब किशे दा तत्त, 
'नाशहीन उस दा विनाश 


करने दी कुसै च नेई सरमत्थ ॥17॥' 


अन्तवान ए देह खुआंदे 


देही. दे जो नित्त अमर, . | 


जो बुद्धि शा Wt, इस कारन, 
भरतवंशी, तू रन कर ॥18॥ 
जो इस गी समझे मारू ते जो 
- इसगी मरे दा मनदा, | 
ओ दोऐ केढ़े अज्ञानी, 
न ए मारदा न गै भरदा ॥ 19॥ 

व दूआ' ध्याऽ 


न जमदा न कदें ए मरदा, 
न ए aed फ्ही परतोंदा, 
नित्त अजन्मा सदा, . पुरातन, 
देह्‌ जा,इस दा काल निं होन्दा 


नित्त अविनाशी, अमर अजन्मा, 
ज्ञान एहका इस दा करै जो धारन, 
ओ, पार्थ, कुसै दा कियां घाती, 
कियां कुसै दे घात दा कारन 


टल्लें परानें दा परित्याग करियै 
'नमें होर टल्ले जियां माहनू ciel, 
त्यागी wi देह्‌ इंया गे होर 
नमें ee च आत्मा ऐ समांदा 
शस्त्र नीं इस गी फट्टी सकदे, 
_अग्ग नीं दिन्दी इस गी दाह, 
जल नीं इस गी गिल्ला करदा, 
' नेई -सकांदी इस . गी ब्हाऽ 


न. ए सिजदा, न गै सुकदा 


नः सड़दा, न जन्दा बेधन, 


नित dea, सब थाहरें जा 


॥ 20 ॥ 


॥ 21 ॥ 


॥ 22॥ ` 


॥ 23 ॥ 


इक थाहर रिके दा, अचल सनातन ॥ 24 ॥ 

न परतक्ख, न सोचें औंदा, 
न पौंदा इस च विकार, 
गलांदे ए, जानी इंयां इस्सी, 


. नेई शोभे. तूई शोकाचार 


जे कर तूं मिथेंए बी जे 
ए जमदा सदा, सदा मरदा, 


तां बी शोक, माहाबाहो, . 


नेई . Tt ए फबदा 
जो जमदा मरदा, ए पक्का, 
जो मरदा, पक्का ए, जमदा, 


अटल. तत्थ ए, इस लेई - 


तेरा शोक तूई नेई जचदा 


रौंहदे न अप्रकट आदि च, 


होन्दे प्रकट आई बशकार, . : 
अन्तकाल अप्रकट फ्ही होन्दे, ` : 
. फ्ही. कित करना शोकाचार 


चर्ज करी इस्सी दिखदां कोई, 
कोई चर्ज करी एहदा करै बखान, 
सुनदा कोई चर्ज करी sat, 
कोई सुनियै बी नीं पा एहदा ज्ञान 


॥ 25 ॥ 


॥ 26 ॥ 


॥ 27 ॥ 


॥ 28 ॥ 


॥ 29 ॥ 

दूआ ध्याऽ 


निक्तः अमर आत्मा हर देहू च , 
इस लेई सब प्रानियें दा सोग 
स्हेड़ी लैना नेइऊं बनदा 
अर्जुन तेरे जोग ॥30॥ 


धर्म अपना बचारने पर बी 

नेई भय. च तेरा सम्मान, 

धर्म युद्ध शा बद्ध कोई दूआ - 

करै निं क्षत्री दा कल्यान ॥ 31॥ 


अपने आप जेहड़ा आई पुज्जा | 

सुर्ग रूप जेदा खु'ल्ला द्वार, | 
पाइयै gt नेहा. am 
We क्षत्री सुखै दा सार-॥ 32॥ 
पर जेकर तूं धर्म युद्ध ए 

नेई करगा, नेई लड़गा, 

तां जस, धर्म गुआई अपना 

पापै दा लड़ फड़गा ॥33॥ 


` अपजस wa तेरा माहनू 
करदे रौंहगन a चिर, 
मान इज्जत आलें लेई अपजस 
-मौती शा बी बत्तर ॥34॥ 

महारथी मिथडन तूई ओ 
डरै नें रने शा जो उक्का, 
तुच्छ बनी जागा उन्दे लेई 
जिन्दे लेई तू हून उच्चा |= ॥35॥ 


तेरी सरमत्था निंदडन जो 

नेई न तेरे हितकारी, 

बोलडन अति बोल नेई बोलने आले 

इस शा . दुख होर के भारी ॥ 36 ॥ 
fod तां भोगें पृथिवी गी, 

जे मरे तां खु'ल्लन सुर्ग द्वार, 

उठ, अर्जुन इस लेई पक्के पैरें 

युद्ध कर्म लेई हो तेआर ॥ 37 ॥ 
जय पराजय हानी लाभ : 

सुख दुख करियै इक समान, 

ब'नी लै युद्धे लेई लक्क 

पाई लैगा पापै शा त्रान ॥38॥. | 
दित्ती तुगी ए सांख्य योग दी बुद्ध Pe a 
योग दी बुद्ध दा सुन हुन बरनन, | 

बुद्ध इस कन्नै जुड़े दा 

लैगा त्रोड़ी कमें दा बन्धन ॥39॥ 

न जतन इस च जन्दा बिरथा, 
न विध्न दा बस चलदा, 
लेश मात्र बी इस धर्मे दा 
बडे शा बड़ा, भय हरदा ॥ 40 ॥ 


इक डाल गै रौहंदी, कुरुनन्दन, 
ओ बुद्ध जो ऐ सुलझोई दी, 
गिन्तरियें पेदे आलें दी बुद्ध 
अनसम्भ शाखें च बंडोई दी ॥ 41॥ 


वेद बाद रत हिरस  भरोचे 

नेई fre च fade दा लेश, 

सुर्ग गै उत्तम जानन, 

देन “होर नेई किश बी' उपदेश, 

कर्मकाण्ड दे yas cet. . 

सत्ता भोग दे पासै धकदी 

जन्म कर्म फल देने आली 

जो बोलन बानी फबदी ॥ 42-43 ॥ 
उस उन्दे हरे चित्त, लिप्ति 

सत्ता भॉग च होई दी, 

उन्दे अन्दर नेई लभदी 

बुद्धि जो सुलझोई दी ॥ 44 ॥ 

त्रै गुन विषय न वेदें दे, 
रौँ गुने दा कर, अर्जुन, निस्तार, 
हो आत्मवान दूई शा मुक्‍त, . 
तज योग क्षेम, नित सच्च धार ': 
जिन्ना मतलब उस बौली ने. 
जेलै सबने पासैं पानी, | 
: उन्ना वेदे नैं ब्राह्म दा 


जिसने लेआ ब्रह्म पन्छानी 
कर्म मात्र अधिकार तेरा, 


नेई फल इच्छा इस दा भाग, . 


मत. फल बने कर्म दा हेतु, 


' मत अकर्म मैं लग्गै लाग 
` सिद्धि असिद्धि करियै इक्क 
मल्ल, अर्जुन, योगी दा थां, 
- . कर कर्में गी होई बेलाग, 
- . समत्व योग इस्सै दानां 
. बुद्धियोगशा, हे धनंजय, 
` . कर्म सकाम अति गै हीन, 


बुद्धि योग दी शरन लेई लै, 
फलै दी हिरसा आले दीन 


॥ 45 ॥ 
॥ 46 ॥ 
॥ 47 .॥ 


॥ 48 ॥ 


॥49॥ 


ह गा ध्याऽ | 

समत्व बुद्धि इत्थे गै तजदा 

` पाप पुन्न दौनें दा ws, 
जुड़ इस लेई समत्व योग च, 
योग ऐ कम्म करने दा चज्ज ॥ 50॥ 


बुद्धि योग ने जुड़े दे त्यागन 
फल कर्मे दा ज्ञानबन्त 
जन्म बन्धन शा होइयै मुक्त 
पान गति ओ निष्कलंक . ॥ 51 ॥ 


बुद्धि तेरी शा जित बेलै 

मोह दी दलदल पार लंघोग .. 

थ्होग तूई वैराग्य जेहड़ा 

सुनेआ ते जो सुनने जोग ॥52॥' 


` सुनि सुनि भलखोई दी जेलै 
आई इक TK खड़ोग 
अचल समाधि च मति तेरी | । 
ओलै पागा योग ॥53॥ 
अर्जुन उवाच 
संमाधि च स्थित, हे केशव, 
_ स्थिर बुद्धि देके लक्खन, _ 
` ` के स्थिर मति दी चाल ढाल, ग 
के उस दा बैठन ते बोलन ॥ 54 ॥ 

श्री भगवान उवाच 


मनैं दी कुल्ल कामनाएं गी, 


- पार्थ, जद at बरधांदा, 


पांदा अपने च सन्दोख, 
स्थिर मति तां ओ खुआंदा 
दुखै च नेई जेदा मनं fad, 
न सुखै च जिस च हिरस समाऽ 
लाग, क्रोध, TI yah जेदे 
उयै स्थिरमति मुनि खुआऽ 


जो सबने शा बेलाग, 
चंगी .मंदी पौने पर. 
जो करदा हर्ष न करदा द्वेष, 
se दी बुद्धि ऐ स्थिर 


इच्धियां उन्दे विषयें शा 


 , जद ओ लैंदा भलेआं sat, 
`. . 'कछुआ अपने अंग जियां 
. उस्सै दी बुद्धि थिर पक्की 


ˆ निराहारी . माहनू दे भाएं 
- होई जन्दा विषयें दा नवारन 


__ हिरस मनै दी नेई पर मुकदी, 


` मुकदी ओ पाई प्रभु दर्शन 


॥ 55 tl 


॥ 56 Ul 


॥ 57 ॥ 


॥ 58 ॥ 


NN 

. ज्ञानी पुरुष दे, कुन्ती पुत्र, 
करदे रौहने पर बी जतन, 
इन्द्रियां edt जबरा कन्ने ` 
हरी लैन्दियां न मन ॥ 60 ॥ 


उनें सबनें दा थम्मन करियै 
योग लग्गै लेई मेरी आहर, 
_ इन्द्रियां न वशै च जेदियां. 
उस्सै दी बुद्धि इक थाहर ॥ 61 ॥ 
माहनू विषयें गी जद ध्यांदा 
होई जंदा उन्दे ने मोह, | 
मोह शा होन्दी इच्छा, 
इच्छा शा फ्ही होन्दा रोह, 
रोह शा at मूढ़ता, 
मूढ़ता शा स्मृति भरमा5, 
स्मृति भरमाऽ करी बुद्धि नाश, है! 
बुद्धि नाश विनाश कराऽ ॥ 62-63 ॥ 
: करी राग द्वेष शा fee 
कीती feat जो अपने बस 
shxt ने विषयें ने बर्ती 
: मुक्तात्मा पांदा सुख रस ll 64 ॥ 

सबने क्लेशें दा निस्तार 


सुख रस कारन होई जंन्दा 


2 


प्रसन्न चित्त माहनू दी बुद्धि 
तौली गै जमदी इक थाह ॥ 65॥ 


योग हीन च मत्त नीं होन्दी, 


` योग हीन च नेई आस्तिक रुख, 


आस्तिक रुख बाजू नेई शान्ति 

ते अशान्त गी कुत्ये सुख ॥ 66 ॥ 
बिचरन करदी इंद्रिये चा 

जिस दे fired मन फिरदा, 

उयै मति हरी लैंदी जियां . 

बायू- नौका गी हरदा  ॥ 671 
इस लेई इच्धियें गी भलेआं | 


. विषयें शा जो dar saat 


उस दी, हे महाबाहो, बुद्धि 


स्थिर tet पक्की ॥6४॥: | 


सब जीबें लेई रात जो उस च | 
संजमी करदा _.जगराता, 


- जागन जिस च. सब [प्रानी 


ओ मिथै रात मुनि तत्त दा ज्ञाता ॥ 69 | 

call ध्याः | 


अटल प्रतिष्ठावान परिपूर्न सागर जियां 

नदियें' सबूरियें गी लैंदा अपने च डोबी, 

कामनां इंयां गै सब्बे जेदे च समांदियां 

पांदा उयै शान्ति, नेई कामनाएं दा लोभी ॥70॥ 
| 


बिन. ममता हंकार बिना 
-कुल लालसाएं हिरसें गी त्यागी 
बरतदा जेहका माहनू ओ 
बनी जन्दा शान्ति दा भागी. ॥.71॥ 


इयै ब्रह्म अवस्था, अर्जुन, . 
ए पाई नेई भरम च जागा, : 
अन्तकाल बी इस च रेहियै 
बला आग पागा ल SN 


श्रीमद्भगवद्गीता उपनिषद्‌, ब्रह्मविद्या ते योग शास्र 
` सरबन्धी श्री कृष्ण-अर्जुन संवाद च सांख्ययोग नां दा दूआ ध्या 
समाप्त होआ। | ३ 


* ७७७ 

` त्रीया ears 
अर्जुन gare 
कर्म शा ज्ञान गी उप्पर 
जेकर तुस ओ, कृष्ण,गलांदे 
तां फ्ही घोर कर्म च, केशव, 
कैसी मिगी फसांदे ॥।॥ 
रले मिले बोलें करी मेरी | 
बुद्ध भरमा5 जन खन्दी, 
निश्चित करियै इक गल्ल दस्सो 
- जो मेरे af चंगी non 
श्री भगवान उवाच 
इस लोक च, निष्पाप, मैं पैहले 
निष्ठा दऊ भांति दी बखानी, ~ 
कर्म योग राहे योगियें दी ते 


ज्ञान योग राहें उन्दी जो ज्ञानी ॥ 3 ॥ fe 


न कर्म नेई करने करी माहूनू 
होन्दा नैष्कर्म्य दा भागी, 
न गै प्राप्त करै सिद्धि ओ 
छड़ा कर्में गी त्यागी ॥4॥ 

त्रीया ध्याऽ । 


कोई कुतै लै बी इक खिन भर 
कर्म बिना नेई tear 
प्रकृति दे गुनें. च बज्झा 
ओ जाई कर्म च पोन्दा 


कर्मेन्द्रिये गी जबरन रोकी 


मनें च करदा te ध्यान ` 
इन्द्रियें दे भोगें दा जो . 


गूढ़ पखण्डी उसगी जान 


उच्च ओ अर्जुन जो मनै ने 
इन्द्रियं गी real, 
निर्लेप कर्म shat ने 
कर्म योग च लगदा : 


नियत कर्म कर तू 


अकर्म शा कर्म दा उच्चा MR, 


कर्म बिना. नेई चलदा 
जिन्दू दा बी कारोबार 
'जग्ग कर्म बिन बाकी कर्म 
बनदे इस लोक च बन्धन 
` इस करी, अर्जुन, होई बेलाग 
- कर सब कर्म उस्सै दे अर्पन 


॥ 5॥ 


॥6॥ 


॥7॥ 


॥8॥ 


॥9॥ 

कल्पादि च जग्ग समेत 


. परजा रचियै st ब्रह्मा, 


जग्ग करी तुस बधो फलो, होऐ 


- . थुआड़ी हीखें दा तत्ता थम्मा ॥ 10.॥ 


इस्स कन्नै पले दे देवता 
देवता तुसें गी पालन, 


इक दूए दा पालन करदे 


परम लाभ संभालन ॥ 11 ॥ 
जग्ग नै पले देवें करी थुआड़े 
इच्छित भोगें दी पूर्ति होग, 
चोर जो इनें गी बिन दित्ते- 


इन्दे fee दे. भोगै भोग aig. 


जग्ग दा बचे दा अन्न जो खन्दे 


.. सब पापें शा मुक्तिं पादे, 


पापी ओ पाप गे भखदे 
छड़ा जो अपने लेई पकांदे॥ 13 ॥ 


नाज शा होन्दे सब्बै जीव, 
वृष्टि शा होन्दा नाज, ` 


जग शा होन्दी वृष्टि, 


जग्ग दा सिर्जन करदा काज ॥ 14 ॥ 

कर्म गी होए दा ब्रह्म शा, 
TA गी अक्खर शा जान, 
इस लेई सर्व व्यापी ब्रह्म 
सदा जग्गै च बर्तमान 


चालित चक्र दा ए बरतन 
जो नेई इत्ये अनुसरदा, 
पाप आयु इन्द्रिय सुख भोगी 


बृथा ओ जीवन करदा . 


॥ 15॥ | 


॥ 16॥ ` 


जो माहनू आत्मा गी गै चांहदा, 
आत्मा च गै रौंहदा तृप्त, 
पांदा आत्मां च गै सन्दोख, 
नेई करने जोग कोई उस ag किरत ॥ 17 ॥ 


. न करने न नेई करने नैं इत्थे 
रौहंदा ओदा किश संरोकार, 
न ote दे ओ गोचर, : 


7 os पी am | 


इस लेंई रेहियै अलिप्त . 
कर नित करने आली कार, 
कर्तब्ब कर्म कर्ता अलिप्त 
परम पुरुष दे जन्दा थाहर 


॥ 18 ॥ 


॥ 19 ॥ 

` जनक आदि कर्मे द्वारा गै 
जाई पुञ्जे सिद्धि दे थाहर, 
करना कर्म शोभदा ए तुगी 
लोक एकता दा करी बिचार ॥ 20 ॥ 
श्रेष्ठ जन करदा जो बी 
` बाकी जन करदे तद अनुसार, 
ओ जो बी करदा प्रमान 
लोक ऊआं गै करन व्यहार ॥ 21 ॥ 


त्रैलोकी च मेरे a 

नेई किश बी करने दी लोड़, 

अऊं कर्म स, भाएं उस दी 

प्राप्त जोग जो नेई मी थोड़. ॥ 22 ॥ 
जेकर नेई बर्ता कर्मे च 

अऊं बरती सजगताई, | 
मेरा बर्तन गै भलेआं बै, 

अर्जुन, . कुल लुकाई ॥ 23॥ 

जेकर नेई अऊं कर्म करा 

एह लोक तां रौहन नि बाकी, | 
होआं af संकर दा कर्ता, — 
बनां इस प्रजा दा घाती ॥ 241 

- कर्म लिप्त होई, अर्जुन, जियां 
करदे - - कर्म अनजान, 
'ज्ञानी निर्लेप करै इंयां गै 
जन संगठन दा धरियै ध्यान ॥ 25 ॥ 
कर्म लिप्त अज्ञाना आलें ` 
दी बुद्धि ओ नेई. . भरमाऽ, 
योग जुड़े दा सब कम्म करदा 
ज्ञानी se शा. बी कराऽ ॥ 26॥ 
प्रकृति दे गुनें करी गै 
सब कमें दा होना बनदा, 
अहंकार भरोचा माहनू 
Ah Hdl ए मनदा ॥ 27 ॥ 
गुन विभाग ते कर्म विभाग 
. दा तत्त जिसी ऐ थ्होंदा, | 
बरतन गुनें च गुन ए जानी . 
नेऊं आओ लपटोंदा. ॥28॥ 
प्रकृति दे गुनें ने भरमोए 
जो. गुन कमें च फसदे,. 
न्हे थुड़ ज्ञानी मूढ़ें गी नेई 
mgt विचलित करदे ॥29॥ 

a. | 


करी अर्पन सब कम्म मेरै . 
चित्त ने जो अध्यात्मवान, 
लाग हिरस सन्ताप बिना 
एहकेड़ा संग्राम तू ठान 


Tere ते बिना कुतर्क 


- मेरे . इस मत अनुसार 


चलदे जेहड़े ओं पांदे 
सबने : कर्में शा निस्तार 


ते दोष दृष्टि आले जो 


` नेई चलन मेरे. इस मत अनुसार, 
ज्ञान भ्रष्ट, मूढ़ चित्त जिन्दे 


उज्जड़न आओ, बन जानकार 
ज्ञानवान बी कर्म न करदे 


`` अपने गै स्वातम' अनुसार, 


जीब सभाऽ बस गै बर्तन 
हठ के करी सकदा कार. 


` इद्धियें दे इद्धिय विषयें च 


राग द्वेष दा थाह, 
मत wd इनें दौने दे बस, 
हित बत्ता दे ए बटमार 


॥ 30 ॥ 


~ ॥31॥ 


॥ 32 ॥ 


॥ 33 ॥ 


॥ ३4 ॥ 

श्रीमद्भगवद्गीता 


बेगुन स्वधर्म खरा पर धर्म शा 
जेदा भाएं at चंगा पालन, 
स्वधर्म च मरना बी हितकारी, 
पर धर्म बनै अति भय दा कारन ॥ 35 ॥ 


अर्जुन उवाच 

ए माहनू करदा पापाचार 

कुस दे फ्ही कृष्ण चलेरे दा, 

बिन मर्जी बी जबरन जियां हे 
कुस दा ए धकेरे दा. ॥ 36॥ 

श्री भगवान उवाच 

रजो गुन दा जाए दा 

जो ऐ काम उयै ऐ क्रोध, . 

पापी ` महाभक्खी अग्ग, 


बैरी ए, कर इस दा बोधः ॥37॥ | 


धूं ने अग्नि, धूड़ ने दर्पनं, 

जेर ने गर्भ खटोए दा, 

काम बिकार ने इस्सै चाल्ली 

ज्ञान ऐ ए लकोए दा ॥38.॥ . 
ज्ञानियें दा नित्त बैरी काम. ' 

` ज्ञान गी wet wa, 

काम रूप, अर्जुन, नेई कदे बी 

अग्नि साई wa ॥39॥ 


ca ता 

बुद्धि, मन, इन्द्रिये गी 
आखदे काम दा अड्डा, 
काम इन्दे नै ज्ञान गी खट्टी 
करदा जीव गी जडा ॥40॥ 


इस लेई तू सुन, अर्जुन, पैहले 
` इन्द्रियं गी करियै जेर 
ज्ञान विज्ञान दे घातक इस 
पापी गी कर भलेआं ढेर ॥ 41॥ 


इन्द्रियां विषये शा उप्पर, 
उपर इन्द्रियें शा मन, 
` मनै शा ` ऐ उप्पर बुद्धि, 
बुद्धि शा उपर ओन ॥42॥ 


इंयां बुद्धि शा परे ओ जानी' | 
: अपना अपने पर कर अधिकार, . . 
` हे महाबाहो, अति जाबर, . 


काम रूप शत्रु गी मार ॥ 431. 


श्रीमद्भगवद्गीता उपनिषद, ब्राहमविद्या ते योगशास्त्र सरबन्धी 
श्री कृष्ण-अर्जुन संवाद च कर्मयोग नां दु त्रीया ध्याऽ समाप्त 


होआ। 

श्री भगवान उवाच 


अविनाशी योग ए मैं 
विवस्वत लेई सुंनायां, 
विवस्वत ने मनु गी, मनु ने 
इक्ष्वाकु गी समझाया ॥1॥ 


RA शा प्राप्त एदा 
राजर्षियें लेआ ज्ञान, 
योग ए मते काल शा इत्थे 
होए दा हा लपायमान ॥ 2 ॥ 


योग पुरातन इयै अज. में 
तेरे लेई - गलाया,. 
र योग ए उत्तम मर्म भरोचा, 
तूं मेरा भक्‍त मन भाया ॥3॥ 


अर्जुन्‌.उवाच . 
'जन्म थुआड़ा होआ हून 
विवस्वत जन्म पुराना, 
योग ए tact तुसें सुनाया 
ए feat अऊं जाना ॥4॥ 

श्री भगवान उवाच 


मेरे ते तेरे अर्जुन 
बीते ` दे जन्म बह्हेरे, 
नेई थौह्‌ तूई, अर्जुन, उन्दा, 


ओ wa ज्ञान च मेरे ॥5॥ 


अमर . अजन्मा भावें, 
भावें जीवें पर मेरा अधिकार 
करी अधीन प्रकृति अपनी : 
माया ने हुना साकार ॥6॥ 
जद जद होन्दी धर्म दी हानी 
- चढ़दा पाप लोआर, 
तदूं तदूं गै, अर्जुन, अऊं 
-करनां आं प्रकटाकार ॥7॥ 
संत जने दी रक्षा लेई 
दुष्टे दा करन संहार, 
धर्म थापना लेई धाना |. 
` युगै युगै च अऊं अवतार sti 
- जन्म ते कर्म मेरे अलौकिक 
जो इस तत्त गी बुझदा 
त्यागी देह्‌ पुनर्जन्म नीं पान्दा 
.ओ मेरे श आई पुजदा ॥9॥ 


2 

राग, क्रोध, भय शा जो छुड़के, 
मेरे न्हे, मेरा आसरा पाई 

ज्ञान ते तप ने शुद्ध केइंयें गी 

होई मेरी तत्त रसाई ॥ 10॥ 


जो जियां मिगी पूजन मेरा 
उन्दे नैं उयै नेहा बर्तन, 
मेरे मार्ग दा, पार्थ, न करदे 
माहनू सब भांति ने पालन ` ॥ 11 ॥ 


- कर्म, फलै दे इच्छुक इत्ये 
देवें दा WT. करदे, 
जग्ग कर्म करी माहनू लोक च _ 
तौले गै फल सरदे ॥ 12॥ 
मेरे शा होई चऊंबर्ने दी ` 
सृष्टि गुन कर्म अनुसार, 
अविनाशी अकर्ता अऊं भावें 
जान मी गै इस दा करतार ॥ 13॥ . 
नेई व्यापदे कर्म: मिगी, न. 
कर्म फलै दा मोह्‌ मी ग्रसदा, 
मी भलेआं जिस जानेआ इंयां 
कर्म निं उस्सी ब'त्री सकदा ॥ 14 ॥ 

` एं जानियै कीता कर्म 
उनें जो पैहले होए बिरत, 
इस लेई तुम्मी कर जियां 


कीती feet पिच्छैं कित  ॥ 15 ॥ 


के ऐ कर्म, अकर्म ऐके, _ 
ज्ञानी बी इत्त भुलेखा खान, 
कर्म तत्त इस लेई तूई दस्सां 


जिस करी अशुभ शा पागा त्रान ॥ 1 6॥ 


कर्म दा बी करो ज्ञान, 

पाओ बिकर्म दा बी पार, 

अकर्म दा बी जानो तत्त, र 

` कर्म दा ए अति डूंहगा सा ॥17॥ 
करिये बी नेई कीता जाने, 


ER. तह करते पर, 
__ सर्व ` कर्मकारी उयै 


योगी, ज्ञानी नें च ओ नर॥ 18 ॥ 
सबने ` कर्मे चः जेदे 


. संकल्प, कामना लेई नेई थां, 
: ज्ञान अग्नि च भस्म कर्म, ओदा 
पादे स्याने पण्डित नां ॥:19॥ 

नित्य तृप्त, नेई कुसै दे स्हारे, 
कर्म फलै दा मोह्‌ तजदा, 
कर्म गी भलेआं करने पर बी 
ओ कोई कर्म नेई करदा 


बेहिरस, जिस जित्तेआ अपना आप, 
सब भोग समग्री जिस त्यागी, 
छड़ा देहक कर्म करी बी नेई 
ओ बनदा पापै दा भागी 


at जो उस्सै च सन्दोख, 
we ते ईर्षा नेई नेडे, 
सिद्धि असिद्धि इक्क समान, 
ओ करी बी बन्धन ag es 


लाग मोह्‌ जिस कोला बरधे 
ज्ञान च ऐ जिस दा चित्त लीन, 
जग्गै लग्गै मोखी दे सब 
कर्म न होन्दे भलेआं खीन 
ब्रह्म भेट, ब्रह्म हवन समग्री, 
ब्रह्म अग्नि च औहती ब्रह्म, 
saat समाधि कने 

प्राप्ति जोग जो ओ बी ब्रह्म 


श्रीमद्भगवद्गीता 


॥ 20 ॥ 


॥21॥ 


॥ 221. 


॥ 23 ॥ 


॥ 24 ॥ 

देव जग्ग दी गै किश योगी 
शैल उपासना बरदे, 
किश ब्रह्माग्नि. च जग्गै ने 
wT दा. हवन मै करदे 


श्रोत्रादि sft दा केई 
संजम अग्नि च दिन्दे दाह, 
इन्द्रिय अग्नि च केई करदे 
शब्दादि विषयें गी स्वाह : 


प्रान ते सब set दी कार 
केई ओड़दे जाली, 
आत्म संजम योग अग्नि अन्दर 
west ज्ञान ने: बाली 


द्रब्ब, तप ते जोग . जग्ग दे 
दूए न far कारी 
'साधक स्वाध्याय, ज्ञान जग्ग दे 
अति कठिन व्रतधारी 


किश अंपान च प्राण दा ते किश 
- अपान Gl प्राण सेः करदे हवन 


2 


प्राण अपान दी गति रोकी किश 


॥ 25 ॥ 


॥ 26 ॥ 


॥ 27 ॥ 


il 28 ॥ 


प्राणायाम च लांदे लगन ॥29॥ 

किश पान प्राणं औहत प्राणै च ` 

ते करन निजमत आहार, 

ए सब याज्ञ दे ज्ञानी जिन्दे 

यज्ञ ने धोते पाप बिकार ॥30॥ 


यज्ञ अन्न अमृत छकदे जो 
पुजदे कोल सनातन ब्रह्म, 
यज्ञ हीन लेई लोक नेई ए बी, 
अर्जुन, कित परलोक दा भरम ॥31॥. 


नेक जग्गें दा होए दा sai 

ब्रह्म दी बानी च बिस्तार, . 

कर्म शा होए दे इनें सबें गी . 

जानी तूं पागा निस्तार ॥ 32 ॥ - 
द्रब्ब ने कोते यज्ञ शा, अर्जुन, 
ज्ञान यज्ञ . उपर, . 

जिन्ने बी न यज्ञ कर्म 

इनें सबने दा ज्ञान गै धुर ॥ 33 ॥ 
जान उस्सी पुच्छी समझी 

पौ चरने च, कर सेवा पेश, 

ज्ञानी तत्त दर्शी उस ज्ञान दा 

tq तेरे लेई उपदेश ॥34॥ 

जानी जिस्सी, अर्जुन, vet नेई 
पौगा मोह दे फेरे च, 
जिस करी दिखगा जीव तू सन्बै. 
अपने ते फ्ही मेरे च 


जे सब पापियें शा बी पापी 
` कने आला पापाचार, 
ज्ञान दी नौका ने जाई पुजगा 
तूं सबनें पापें शा पार 


बलदी अग्नि च बालन दी 
अर्जुन जियां बनै बभूत, 
ज्ञान अग्नि इयां गै सब 
कर्मे गी करदी भस्मीभूत 


नेई किश बी होर पवित्तर 
होन्दा इत्थे ज्ञान समान, 
समा पाई सिद्ध योगी करै ` 
आपूं अपने च एदा भान 
श्रद्धावान जितेन्द्रिय पांदा 
ज्ञान, Tat उस्सै पर तक्क, 
ज्ञान पाने Wet sad 
तुरत परम शान्ति ने झत्त 


॥ 35 Ul 


॥ 36 ॥ 


॥ 37 ॥ 


॥ 38 ॥ 


॥ 39 ॥ 

' 
ज्ञान बिन, बिन श्रद्धा संशालू, 

नुआड़ा ते विनाश 4 होंदा, 

संशालू लेई न ए लोक न अगला, 

ते न गै उस्सी सुख थ्होंदा ॥ 40॥ 
योग करी होआ कर्म निबेड़ा, { 
होआ ज्ञान करी संशय खंडन, 

आत्मवान न्हे गी, हे धनंजय, 

नेई पौन्दा कमें दा बन्धन -. ॥41॥ 
मन थड़े दा इस लेई संशय अपना 

जिस दा सुम्ब अज्ञान, 

कट्टी ज्ञान कटार ने, अर्जुन, 

उठ धारी योग च ध्यान ॥42॥ 


श्रीमद्भगवद्गीता उपनिषद्‌, ब्रह्म विद्या. ते योगशास्त्र | 
सरबन्धी श्री कृष्ण-अर्जुन संवाद च ज्ञानकर्मसंन्यासयोग नां दा 
चौथा ध्याऽ समाप्त होआ। 

पजमां ध्याऽ 
अर्जुन उवाच 
` कर्म त्याग दी, कृष्ण, तुसें 
. फ्ही योग दी कीती बड़ेआई, 


इन्दे चा जो चंगा दस्सो 

मी तुस fa पाई ॥ 1 ॥ 
श्री भगवान उवाच 

सन्यास ते कर्मयोग 

at न मुक्तिकारी, 

इन्दे चा बी कर्मयोग ऐ 

कर्म त्याग शा भारी ॥ 2 ॥ 

जानो ओ सदा. सन्यासी 

जो न करै द्वेष न चाह, 

` बिन दुविधा, अर्जुन, ओदा मुकदा | 

सौखा बन्धन .कन्ने बाह ॥3॥ 

सांख्य ते योग गी दसदे बक्ख बक्ख 

ज्यान पुने आले, नेई ज्ञानी, 

फल दौनें दा पा इक दीबी 

जिन भलेआं सार et ॥4॥ 

पंजमां थ्या | 


सांख्य ने जित्थे पुज्जन होन्दा 

नेंदा योग बी उस्सै थाहर, 

सांख्य ते योग इक्कै जो जातै । 

उयै होन्दा जाननहार _ ॥5॥ 


बिना योग, महाबाहो, 
सन्यास ऐ औखा सधदा, 
योग जुड़े दा मुनि तौला मै 
ब्रह्म दे जाई लड़ लगदा ॥ 6 ॥ 


योग युक्त, शुद्ध चित्त आत्मवशी 

जिन इन्द्रियं दी अम्मी बाग, . 
जीवात्मा सब आत्मा जिस दा, 

कम्म wt दा बी बेलाग ॥7॥: 


दिखदा, सुनदा, सौदा, सुंघदा, 

खन्दा, जन्दा, Bel, बोलदा, 

छोड़दा, फड़दा ते साह लैंदा, 

अक्खिएं गी मीटदा खों'लदा, 

मनै च ए धारना बसांदा, - 

इन्द्रियां बर्तन अपने कम्मै, 

नेई आपूं किश करने आला, 

योगी तत्त ज्ञानी ww ingot 

ब्रह्म अर्पन जो सब कम्म करदा, . 

दिन्दा नेई ममता गी बत्तर, 

पाप शा ओ tea निर्लेप 

जियां जलै च कमल दा पत्तर ॥ 10 ॥ 

काया, मन, बुद्धि ते जां फ्ही 

BSI इन्द्रिये कन्नै 

कम्म करदे योगी आत्म शुद्धि लेई 

रेही लाग .शा बन्नै ॥।।॥ 

कर्म फलं त्यागी योगी पांदा 

ब्रह्म मिलन आला सन्दोख, 
. अयोगी फल कामी दा नेई 

कामना कारन होन्दा मोख ॥ 12 ॥ 

सब कर्मे गी मनै शा त्यागी ' : 

नेई किश करदा नेई करांदा, 

Ta द्वारें दी देह नगरी च. 

बसदा आत्मबशी सुख पांदा ॥ 13॥ 

ना कर्म, न कर्तापन लोकें दा | 
नां गै कर्म फल दा संजोग | -. | 
रचदा प्रभु, स्वभाव करी गै `: 

बनदा इस. बरतन दा जोग ॥ 14 ॥ | 
न पाप कुसै दा, न गै पुन्न 

सर्वव्यापी करदा स्वीकार, 

ज्ञान अज्ञान ने खट्टे दा 

जिस करी जीव भरमै बशकार ॥ 15 ॥ 

ज्ञान नैं जिन्दे अन्दरले 

अज्ञान दा कोता नाश 

उन्दा ज्ञान सूरज दी सांई 

उस परम दा करै प्रकाश ॥ 16 ॥ 


उस्सै च बुद्धि, उस्सै च आत्मा- 

set च निष्ठा, उस्सै च गूढ़, 

पुज्जी. जित्युआं नेई परतोंदे । 

ज्ञान ने झड़ी दी पाप दी धूड़ ॥17॥ 
गौ होऐ भावें जां हाथी, । 
जां ब्राह्मन नम्र. ज्ञानवान, | 

कुत्ता भावें जां चण्डाल, _ 

दिक्खन ज्ञानी इक समान ॥ 18 ॥ 


: मन fet समभाव समाया 
sa इत्थे गै जग जित्तेआ, 
निर्दोष ते सम गै ब्रह्म, इस लेई 
उन्दा ब्रह्म च डेरा टिकेआ ॥19॥ 


चंगा होऐ तां खुशी नि ext, 


मन्दे करी नीं होन्दा त्रास, 
स्थिर बुद्धि, नेई भरमोए दे, 


० भर 4 
ब्रह्मज्ञानी दा ब्रह्म च बास ॥ 20 ॥ 

पांदा जो अपने च सुख, 

बाहरी संसर्ग च नेई जो लीन, 

ब्रह्म योग च जुड़े दा माहनू 
पा सुख जो नेई होन्दा खीन ॥ 21 ॥ 
जो बी इन्द्रियें दे भोग 

wt न दुखै दी जढ़, 

आओ जाई आले ए, ज्ञानी. FS 

नेई दिन्दे इन्दे च थड़ ॥ 22 ॥ 


देह. छोड़ने शा पैहले 
` काम, क्रोध दा जो होन्दा 

बेग, झल्लै उस्सी जो उयै . 

योगी,उस्सी गै सुख थ्होदा. ॥ 23 ॥ 


जिस अन्दर सुख, जिस अन्दर चैन, 
अन्दर जिस. दे 'बलदी जोत, 
ब्रह्म रूप ओ योगी ata 
' ब्रह्म निर्वान च at खड़ोत ॥ 24॥ 
ब्रह्म च पांदें निर्वान ऋषि . 
होए दे जिन्दे पाप खीन, 
दुविधा शा छुड़के आत्मजयी 
सब जीबें दे fet च लीन ॥ 25 ॥ 

आत्मज्ञानी, मन बस जिन्दे, 
न काम क्रोध ने सरोकार, 
न्हे जतियें लेई ब्रह्म च मुक्ति 
बर्तमान र'वै सबनें थाहर ॥ 26 ॥ 


wal विषय बाहरले बाहर, | 

लाई दृष्टि भवें बशकार, 

करी इक डाल साह जो जन्दा 

नासें दे अन्दर ते बाहर ॥ 27 ॥ 

इन्द्रियां मन बुद्धि. बशै च, 

मुक्ति दे साधन. च युक्त, 

इच्छा, भय, क्रोध जेदे मुक्के . 

मुनि ओ केहड़ा सदा गै मुक्त ॥ 28 ॥ . 

सर्व लोक दा प्रभु महान 

जग्ग ते तप दा पा जो भोग, $ 

सर्व प्रानियें..दा हिरखी, ` ` डू 

ए जानी जुड़े शान्ति. ने जोग ॥29॥ 

श्रीमद्भगवद्गीता उपनिषद्‌, ब्रह्म विद्या ते योग शास्त्र 

सरबन्धी श्री कृष्ण-अर्जुन संवाद च कर्मसंन्यासयोग नां दा पंजमां . 
ध्याऽ समाप्त होआ। 

` छेमां ध्याऽ 
` ` श्री भगवान उवाच 

फल इच्छा दा बिन लड़ फगड़े 

करने जोग जो कर्म ऐ करदा, 

उयै .संन्यासौ ते योगी, 

नां ओ जो किरत ते अग्नि तजदा ॥1॥. 
fret आखदे न संन्यास. 

उस्सै गी, अर्जुन, योग जान, 

संकल्प अनमुक्के जेदे लोभी . 

` - नेई पांदा योगी दा स्थान - ॥2॥. 


: मुनि दे योग च चढ़ने ag 
कर्म गलांदे ' कारन, 
योग च चढ़ने परैन्त फ्ही _ 
शम गी कारन धान . ॥3॥ 
` जो न इन्द्रियें दे विषयें च, 
न कर्मे च wet दा, 
सब संकल्पें दा त्यागी, | 
. उस्सी मनदे योगी पुज्जे दा ॥4॥ . . | 

आपूं अपना उद्धार बनो, 
` नां बनो आपूं अपना संताप, 

अपना आप गै अपना मित्तर 

बैरी ¦ अपना अपना आप ॥5॥ 


आप गे उसदा अपना मित्तर 

जिन आपूं अपने गी जित्तेआ, 

अपना आप निं जिदा ओ बैरी 

अपने ने बैर कमांदे दिखेआ ॥6॥ 


at गर्मी,ठण्ड जां सुख दुख, 

` होऐ भाएं मान अपमान, . 
आत्मजित, परम शान्त च 
परमेशर रौंहदा . बर्तमानः - ॥ 7 ॥ 


ज्ञान विज्ञान ने तृप्त आत्मा 
जिस -कीता इन्द्रिये दा थम्मन, 
` योग युक्त, इक डाल उस लेई 
इक्कै मिट्टी, बट्टा कञ्चन ॥8॥ 
. बैरी, मित्र, बन्धु, बेगौरा, ` 
`साधु, पापी, द्वेषी, प्यारा, . 
बिच पौने आला, सबनें गी 
जाने समान, ओदा उच्चा MET ॥ 9 ॥ 

एकान्त च रेही योगी अपने गी 
जोड़े योग ने करियै हठ, 
इक्कला, चित्त अपने बस्स, अकामी, 
न करै ना-हक चीजें दा ae ॥ 10 ॥ 


शुद्ध MR बछाइयै अपना 
आसन जेहड़ा स्थिर, 


न अति उच्चा न अति न्हीठा 


कुशा, . Ta मृगछाला जिस पर ॥ 11 ॥ 


उस पर बेहियै रोकी चित्त 


'ते get दा व्यवहार, 


- इक मन होइयै, आत्म शुद्धि ते ; 
` ` करै फ्ही योगाभ्यास दी कार _ ॥ 12 ॥ 


. देह, सिर, कंठ सेध च सब्बै, 


इनें गी अचल अडोल करी रखी - . 
feed अपने नक्कै दा नक्का, 


.- fre निं होर कुसै बी बक्खी ॥ 13 ॥ 


शान्ति अन्दर, योंगी भय मुक्त, 
बरह्मचर्यं त्रत धारी, 
मन बतन्नी मेरै चित्त . लाई 
WR अर्पतकारी naan 

ऊेमां घ्या | 


मनै गी सांभी, अपना आप 

नित इंयां योग च बन्नै, 
पा निर्वान, परं शान्ति . 
जो det मेरे कन्नै 


योग निं सधदा पेटू दा, 
न उस दा जो करदा फाके, 


- ॥ 15॥ 


न उस दा जो अति सौंदा, अर्जुन, . 


न उस दा जो करदा जगराते 


खा बरते जो जथा जोग, 
जो जथा जोग कम्म करदा; 
_जागै सवै जथा जोग, ओदा 
योग सिद्ध दुख हरदा 


बसै च करियै चित्त भलेआं 
जद अपने च जाई steal 
“सब हिरसें शा रेही बेलाग, 
तां. योगी नां ter 
नेई दीया frat at. चंचल 
` निर्बात थाहर पर पुज्जे दा, 
ए उपमा जितचित्त योगी ce 
जो आत्म योग awa दा 


श्रीपटभगवरटगीता 


॥ 161 


॥ 17 ॥ 


॥ 18 ॥ ` 


॥ 19 ॥ 

योगभ्यास ने बज्झा मन 
-जेलै बेलाग खड़ोंदा, 
आत्मा.गी आत्मा दिक्खी 
` सन्दोख आत्मा च der 


बुद्धि ने wa अति सुख. 
जो इच्धियें शा बाहरा 
जित्थे स्थित होई निं करदा ओ 
तत्त ज्ञान शा कदें कनारा 
` जिस्सी पाई ओ नेई मिथदा 
होर लाभ कोई aT, 
जित्ये पुज्जी अति भारी दुख बी 
. नेई. लाह. नुआड़ा अड्डा 
ओदा योग नां जानो जिस चं 
दुख संजोग बजोग च मुकदा, 
am ओ करने जोग मनै मैं 
पक्कै जो नेई कदें बीं उकदां 
“fed सबें गी.भलेआं त्यागी 


जो सोचें शा जम्मन, 


` - इन्द्रिय किट्ठ दा मनें ने करिये 
wt पासें. . थम्मन 


॥ 20 ॥ 


॥ 21 ॥ 


॥ 22 ॥ 


॥ 23 ॥ 


_ ॥24॥_ 

बल्लैं बल्लैं बुद्धि धीरज 
आली हरै बिकार, 
मनैं गी अपने च स्थिर करियै 
किसै दा बी नेई करै बिचार 


जिस जिस करी भड़कना tier’ 


ए मन चंचल ड़ावांडोल, 
उस उस शा गै डक्कै इस्सी 


a at च THE कोल 


पाप मुक्त, मन अति शान्त, : 


होआ रजो गुन भलेआं खीन, 
सुख उत्तम पांदा ओ योगी 
जो होए दा ब्रह्मच लीन 
पाप गे जिस दे,जिन्न जोड़ेआ 


योग ने नित अपना सरबन्ध, 
सेहल गै ओ योगी पाई cay 


ब्रह्म मिलन दा परमानन्द 


सबं जीवें दा अपने च, 
अपने च सब जीवें दा ज्ञान, | 
न्हे योग जुड़े आपे ओले गी 


लब्बन wat इक समान 

25 ॥ 


॥ 26 ॥ 
॥ 27 ॥ ` 
॥ 28 ॥ 


॥ 29 ॥ 


` 55. 


जिस्सी अऊं लब्भना सब्बै थाहर, 

सर्व . जिस्सी मेरे च लभदा, 

छप्पे दा नेई अऊं उस कोला, 
न ओ मेरे शा छणी'सकदा 1301 


एकता च टिकी जो मेरा 
कुल जीवें च करदा पूजन, 
सब चाली बरती बी ओ योगी 
करदा मेरे ने गै बरतन ॥ 31 ॥ 


आत्मा दे रूप च जो 
fare सब किश इक समान, 
सुख. होऐ, भाएं होऐ दुख, . 
ओ योगी अति श्रेष्ठ जान ॥ 32 ॥ 


अर्जुन उवाच 


समत्व भाव ने योग aa 

.कोता, मधुसूदन, तुसें बखान, 

चंचलताई करी निं लभदा 

ढंग frit wear स्थिवान ॥ 331 
कृष्ण,ए मन चंचल जिरड़ा, 

fet ते बलवान, 

इस दा थम्मन अति औखा 


समझा अऊ बहाऊ समान ॥ ३4 ॥ 

श्री भगवान्‌ उबोच 
नेई संशय, अर्जुन, मन चंचल ' 
बड़ी मुशकल ने थम्होंदा 
पर बराग ते भ्यास ने, a, 
ए “हत्ये” च औंदा ॥35॥ 


-संजमहीन लेई, मेरा मत, 


योग सिद्धि ए अति मुहाल, - 
आत्मबशी जतनी दे aay 


ए पाने च होऐसुखाल ` | 36 ॥ 


अर्जुन उवाच . 
जद योग चा उक्के दे मन आले: 
्रद्धालू दा होन्दा जतन भंग, 
जों योगहीन उस दी गति दा ल 
कृष्ण, के होन्दा. रंग ढंग ॥ 37॥ 
भगवन, ओ पुरुष बेसहारा 
wert चा होए दा प्रष्ट, 


far बित्तर बदलें साई | | 
` - क्या होन्दा दौने पार्सै नष्ट ; ॥ 38 ॥ 

मेरे इस संशय गी केशव 


. तुस भलेआं करि सकदे छिन्न, 


लभदा नी मी करने आला 
कम्म ए कोई तुसाढ़े बिन ॥ 39 ॥ 


श्री भगवान उवाच 


पार्थ, नेई इसदा होन्दा नाश : 
न इस लोकै च न उत, 


: ` शुभ कर्म कारी दी, प्यारे, 


- कदे बी निं at दुर्ग ॥40॥ 


पुन्न कर्मियें दे लोकें च 

ओ te चिर रमदा, 

योग भ्रष्ट शुद्धाचारी 

श्रीमानें दे घर जमदा ॥.41॥ 
' जां wat ज्ञानवान योगियें 

'दे कुल च परतोंदा, 

ए पक्का, जन्म नेहा. जग्गै च . 

बड़ा गै. औखा थ्होंदा ॥ 42॥ 


साद्धे दा पैहली देहच sei 


`, बुद्धि संयोग ओ पादा, 


इस करी फ्ही ओ, कुरु नन्दन, 
. जतन सिद्धि लेई लांदा ॥43॥ 

उस पैहले योगाभ्यास दे कारन 
ओ स्वत: गै योग च रुज्झदा 
योग दा जिज्ञासू ओ जाई 
wet शा बी अग्गे पुजदा ॥ 44॥ 


. योगी पाप धनोए जिस दे 
जतन ने भ्यास च जुडंदा, 
नेक जन्म दी सिद्धि कारन 
परम गति गी पुजदा ॥ 45 ॥ 


- तपियें शा उप्पर योगी हः 
बदूद ज्ञानियें शा वी मन्न, : = 
कर्मियें शा बी योगी अग्गैं, न्‍ 
इस लेई अर्जुन योगी बन ॥46॥ ' 


सब योगियें चा अन्त: करन 

ने होइ मेरै च रत, 
श्रद्धावान भजदा योगी जो | 

मी, ओ परमश्रेष्ठ, मेरा मत ॥47॥ 

सतमा ध्या5 
श्री भगवान उवाच 


मेरे स्हारे योग जुड़े दा, 

रुज्जे दा मन मेरे ध्यान, 

सुन बिन संशय जियां पागा 

मेरा पूरा ज्ञान ॥1॥ 
इस ज्ञान दा तुगी विज्ञान समेत 

दस्सना अऊं भलेआं नचोड़, 

जानी जिस्सी नेई फ्ही रौहदी . 

किश होर जानने दी लोड़ ॥2॥ 
ज्हारें माहनुएं चा कोई इक गे 

eral सिद्धि लेई जतनकार, 

जली fee चा बी कोई 

इक गै we मेरा सार ॥3॥ 
पृथिवी, जल, अग्नि, वायु, गास, 

मन, बुद्धि ते अहंकार, 

ए न बक्खरे बक्खरे मेरी 
प्रकृति दे अट्ट प्रकारा ॥4॥ 
ए अपरा, दूई परा प्रकृति ` 

. मेरी दा कर सरबन, 

. जीव रूप जिस, अर्जुन, इस 


- जग दा कीतेदाथम्मम ays) 

जान इये जे इये सबने 

जीबें दे होने दा थाहर, 

अऊ ऐं सब जग्गै दा सिरजन, . 

ते am ऐं इसदासंहार ॥6॥ 


नेई किश बी होर, धनंजय, 
है मेरे शा उपर, 
सब मेरे च परोए दा 
जियां मनियें आला सूतर ॥7॥ 


पुरुषे च अऊं आं - पौरुष, 
आकाश च अऊ आं धुन, 
सब वेदें च अऊं ओंकार, i 
जलै च, अर्जुन, रसै दा गुन ॥8॥ 
तपिएं च अऊं आ तप, 
` अऊं पृथिवी च शुद्ध बास, 
सबने जीवें च अऊं:जीवन, 
'ते अग्नि च तेज दा भास  ॥9॥ 
अर्जुन; कुल जीवें दामी | 
तूं बीज सनातन जान, 
Gar दी बुद्धि 
तेज उन्दा जो तेजवान ॥ 10॥ 

बलवानें च अऊ बल 
नेई जित हिरस ते लाग, बकार 
अर्जुन, अऊं काम जीवें च 
जेहड़े बरतन धर्म AGAR 11 ॥ 


ते फ्ही सात्विक ते राजस ते 

तामसं भाव न ए ` जो 

` जान ए मेरे शा गै होए, . 

वो नेई उन्दै च अऊं, Wat ॥ 12॥ 


इन्नें त्रिगुनी भावें. दे कारन: 
कुल जग ए भरमोए दा, 
इन्दे शा परे अऊं अविनाशी, ... | 
जग दा. ए ज्ञान खटोएदा ॥13॥. 


ए त्रिगुनी मेरी माया देवी . 

-अति डूंहगा इस दा. विस्तार, | 

जेहड़ा लैंदे मेरा स्हारा 
at जन्दे ए माया पार ॥14॥ | 


माहनू मूढ़, कुकर्मी, नीच, 
आसुरी भावें च गलतान, 
नेई पुज्जन मेरै. तोड़ी, 


माया नै हरेआ SI ज्ञान ॥15॥ . 

चौं विधियें दे सज्जन, अर्जुन, 
करन भक्ति ने मेरा ध्यान, 
ओ जो औखा च, जगत दे हिरसी, 
ज्ञान इच्छुक, जिन्दे च ज्ञान 


उन्दे चा बी ज्ञानी उत्तम 
भजदा नित मन लाई सारा, 
aS प्यारा अति गै ज्ञानी दा 
ते ज्ञानी ऐ मेरा प्यारा 


U सब्ब उत्तम, पर ज्ञानी 
मेरा गै अपना आप बचार, 
आत्माने जुड़े दा ओ पुजदा 
` मेरी उत्तम गति दे थाहर 
अनेक जन्में  परैन्त 
ज्ञानी मी प्राप्त करदा, 
वासुदेव गै सब किश समझै, . 
नेहा महात्मा घट लभदा | 
` ज्ञान ग्रसे दा केइयें लालसें 
अपने सभाऽ दे प्रेरे दे 
होर होर पूजदे देवंता 
उयै नेई विधियें दे घेरे दे 


॥ 16॥ 


॥ 17 ॥ 


-॥18॥. 


॥ 19 ॥ 


_॥20॥. 

जो जो श्रद्धा ने जिस रूप दी 

भक्ति चांहदा करना, 

उस उस च उस प्रति श्रद्धा ` 

अऊं पक्की चाली भरना . ॥21॥ 
उस श्रद्धा ने भरेआ ओ 

उस देव दा करदा पूजन मान, 

उस शा पांदा अपनी कामनां ` 

जिन्दा कीता मैं विधान ॥ 22 ॥ 
पर मंद बुद्धि आलें दा 

ओ फल होन्दा नाशवान, 

देव पूजी पुजदे देवें श, । 
मेरे भगत जो ओ मी पान '' . ॥ 23 ॥. 
अविनाशी, उत्तम . अऊं मेरे 

परम भाव शा रेही अनजान, 

अरूप अऊं मेरा रूप भाव ने i 
अज्ञानी करदे अनुमान ॥ 24 ॥ 
योग माया ने छणे दा . 

नेई अऊं सबने लेई परतक्ख, : 

अजन्मा ते अविनाशी अऊं, ज्य 
मेरा मूढें गी ज्ञान नि कख . . ॥ 251 
अऊं जाना जीव जो अगं होने - 

ते जो पिच्छें गे होई, ” 

ते जो होए दे, पर अर्जुन, : 

नेई मी जाने कोई ॥26॥ 

`- दुविधा ते भलेखे कारन 

इच्छा द्वेष शा होए दे 

: इस संसार च सब प्रानी, 
अर्जुन, न भरमोए दे ॥ 27 ॥ 


fat पुन्नकर्मी लोकें दा 
गेदा पाप धनोई, 
न्द्र मोह्‌ शा छुड़के ओ 
मी भजदे दृढ़व्रती होई ॥ 28 ॥ 


जरा, मृत्यु शा बचाऽ लेई 

जो जतन मेरे स्हारे करदे, 

ब्रह्म, अध्यात्म ते कर्म तत्तदा | 

ज्ञान ओ पूरा बरदे ॥29॥ | 


अधिभूत, अधिदैव, अधियज्ञ, 

ए सब किश जो मी जानन, 

मेरे ने जुड़े चित्त आले ओ | 

मी अन्त .समें पन्छानन ॥30॥ 

समाप्त होआ। 


श्रीमद्भगवद्गीता 


CC-0. Dogri Sanstha, Jammu. Digitized by eGangotri 


अठमां ध्या$ 
अर्जुन उवाच 


ओ ब्रह्म ऐ केह ते केह अध्यात्म, 
पुरुषोत्तम, किस्सी आखदे कर्म, 
अधिभूत के ऐ ते 
अधिदेव दा के ऐ “भर्म ॥1॥ 


मधूसूदन, अधियज्ञ के इत्ये 
जेहड्ा इस देह दे अन्दर, 
अन्त लै आत्मबशियें गी किया. 
लगदा ` थुआढ़ा बत्तर ॥2॥ 


श्री भगवान उवाच 


पर ब्रह्म अक्षर नेई खुरदा, 

स्वभाव गी गलान अध्यात्म, 

कर्म नां ओदा जेहड़ा सिरजै . . 
जीव ते उन्दा स्वाम ॥3॥ 


अधिदैव गै पुरुष जो ब्रह्मा, 
अधिभूत पदार्थ न नश्वर, 
हे देह धारियें च उत्तम, 
अऊं अधियज्ञ देह्‌ अन्दर ॥4॥ 

अन्त समें करी सिमरन मेरा 

जो देह गी बरधांदा 

इत च निं बिन्द'बी संशय 
ओ मेरे भाव wit ॥5॥ 
जिस जिस भाव दा चिंतन करदा 

जो बी देह गी तजदा, 

उस उस भाव च रमे दा अर्जुन 


उस उस भाव च aac ॥6॥ | 


इस लेई Vat बेले कर 
मेरा सिमरन, ते संग्राम, . 
मेरे ने लाई मन बुद्धि 
` नेई संशय. पुजगा मेरे धाम 7 ॥7॥ 
अभ्यास योग युक्त चित्त नै . . 
जो gd होर नेई नसदा, 
` करै मेरा चिन्तन, पार्थ, ओ ज़ाई 


दिब्ब परर पुरुख च बसदा ॥8॥ 


कवि पुरातन, सर्ब निजन्ता,. 
. रूप जेदा सोच शा बाहर 
~ सूखम शा सूखम सर्व दा सहारा 
सूरजबर्न न्हेरे शा अग्गे, करै ओदे 

सिमरन दा चारा 
अन्त समें च चित्त अचल नें, 
भक्ति ते योग दे बल ने 
भवें बशकार शैल प्रान आनी, 
ओ fest परम पुरुख दा हानी 


वेदवान जिसी दसदे अक्खर, 
अलिप्त यति बसदे जिस अन्दर, 
ब्रह्मचर्य पालन इच्छुक जिदे, 
'ओ पदवी तुगी दस्सां फुटकर 


` रोक लाई सब द्वारें पर 


मनैं गी अन्दर Saat, 
प्रान अपने Hel च रक्‍खी 
am. ध्यान च जम्मी 


ॐ इक्क अक्खर ब्रह्म उचारी 
मेरा सिमरन . करदा 
जंदा जो देह छोड़ियै 
'ओ परम गति गी बरदा 
सदा निरन्तर इक चित्त ने 
मेरै ` सिमरन लग्गी 
जो नित युक्त योगी sett 


Mal अऊं सौखा लब्भी 


ti 9-10 ॥ 
॥ 11 ॥ 
॥ 2 ॥ 
॥ 13 


॥ 14 ॥ 

पाई परम सिद्धि गी 
महात्मा लांदे मेरै डेरा, 
दुक्खें दे घर पुनर्जन्म च 
नेई भी पांदे फेरा 
ब्रह्म लोक सने सब लोक च 
चलदा आवागमन दा चक्कर, 
मुकदा पुनर्जन्म, कुन्ति सुत, 
आई पुज्जने पर A घर 


हजार युग तोड़ी ब्रह्मा दा दिन, 
जान हजार युग इस दी रात, 
जो माहनू इस तथ्थ गी जानन 
उयै जानन रात प्रभात 


दिन aa पर सब जो लभदे 
अव्यक्त शा जीवन पांदे, 
राती लै उस च लय होन्दे 


अव्यक्त न जिस्सी गलांदे 


जीवें दे जत्थे बस इंयां 
होई होइयै मुकदे, 


` राती लै होन छपन, अर्जुन, 


दिनै लै फ्ही आई ढुकदे 


॥ 15 ॥ 


॥ 16॥ 


॥ 17 ॥ 


॥ 18 ॥ 


॥ 19 ॥ 

इस अनप्रकटे शा बी उप्पर 

सत्ता अनप्रकटे दी जो सनातन, ' 

कुल सृष्टि दे मुक्कने पर बी 

जेदा नेई होन्दा मुक्कन 1201 


अप्रकट आखदे अक्षर गी 

परम गति उस्सै गी गलांदे, 

उस मेरै परमधाम पुज्जन जो 

ओ नेई फ्ही परती औन्दे ॥ 21 ॥ 


पुरखा ओ, अर्जुन, उत्तम 

इकचित्त भक्ति ने होन्दा प्राप्त, 

जिस अन्दर सब जीव न बसदे 

जो सारी सृष्टि च व्याप्त ॥ 22 ॥ 

जिस काल च गेदे योगी 

परतोंदे ते जिस च नेई, 

उस काल दा हे, भरत श्रेष्ठ, 

करना बखान अऊं तेरे ag 

अग्नि, ज्योति, दिन उत्तरी सूरज 
. छे म्हीने ते चानना पक्ख, 
इस च जो जन्दे ब्रह्मचारी 

WH ओ माहनू ब्रह्म WE ॥ 24॥ : . | 


॥ 23 ॥ 


"हरि 7 - - भै 

धूं, रात, दक्खनी सूरज 
छे म्हीने ते न्हेरा पक्खं, 
जाई इत पांदे चन्द्र जोत 
ते फ्ही फड़दे पिछली बंत्त ॥ 25.॥ 


- मार्ग शुक्ल ते कृष्ण जगत दे 
मन्ने जन्दे .जो सनातन, 
इक Ue गेदा नेई परतोंदा, 
दूए राहे गेदे भी आगमन ॥ 26 ॥ 


दोऐ ए मार्ग जानी योगी 
नेई Wer, पार्थ, मोह्‌ दे जाल, 
इस लेई अर्जुन योग साधना 
च लग्गा de qa काल ॥ 27 ॥ 


ae, जग्गें, at ते at 
दा जो ग्लांदे उत्तम फल, 
ओ लंघे योगी जानी ए सब 
पुज्जे परं सनातन. थल ॥ 28 ॥ 


श्रीमद्भगवद्गीता उपनिषद्‌, ब्रह्मविद्या ते योग शास्र 
सरबन्धी श्री कृष्ण-अर्जुन संवाद च अक्षज्रह्मयोग नां दा ASAT 
ध्याऽ समाप्त होआ। 

श्री भगवान उवाच 
अकुर्तकी, तेरे लेई आखां 
ज्ञान गूढ, कन्ने विज्ञान, 
जानी जिस्सी पा मुक्ति उस शा . 
जो नेई ऐ शुभ मान nit 
ए महाज्ञान, ए महागूढ़, 
ए उत्तम ते पवित्तर, 
परतक्खफली, धर्मयुक्त, 
ए सहल ते ए अनश्वर ॥ 2 ॥ 
परंतप, माहनू नेई जिन्दी 
एहके धर्म च श्रद्धा, 
मी नेई पाई भड़कन मौती 
आले संसार दी बत्ता ॥ 3 ॥ 
अनप्रकटे मेरे कोला 
कुल जग्ग दा होआ बिस्तार, 
बसदे मेरे च सब जीब 
बो नेई ओ मेरा आधार ay 

जीबें दा सहारा सिरजक अऊं 
नेई उन्दा मेरे अन्दर थाहर, 
न अऊं उन्दे अन्दर बस्सां | 
दिब्ब जोग मेरा ए बचार ॥5॥ 


हर थाहर जियां चलने आला 
“नित गास Va वायु, महान, 
इंयां गै सबनें जीवें दा 
जान तूं मेरै अन्दर स्थान ॥6॥ 
कल्पान्त च सब प्रानी 
मेरी प्रकृति च जाई बस्सन, 
कल्पादि च फ्ही, अर्जुन, अऊ 
करना उन्दा . सिजन ॥7॥ 


जन समुदाय सबूरा जेहड़ा 
प्रकृति दे बस पवै लचार 
अपनी प्रकृति बर्ती एहदा 
करनां .सिरजन बारम्बार sll 
ते न गै कर्म ए ae 
मिगी, धनंजय, पान पलेस, 
उनें कर्मे प्रति रौहना 
fat उदासीन निर्लेप ॥9॥ 

मेरी प्रधानता च गै प्रकृति दा 
जड़ चेतन जग फलदा, 
इयै हेतु, अर्जुन, जिस करी 


जगत दा चक्कर चलदा ॥ 10॥ 


देह मनुक्खी धारां aH 

कुल जीवें दा परम पति, ` 

परम भाव मेरा नेई जानन, 

न करन मान मेरा अल्पमति ॥ 11 ॥ 


बृथा आस, बृथा कर्म, ज्ञान बृथा, 
fre चित्त दा नेई कोई ठौर, 
राखसी ते आसुरी प्रकृति दे 
बस जेहड़ी art डौर भौर ॥ 12 ॥ 
दैवी प्रकृति दे स्हारै, 
अर्जुन, जो माहनू महान्‌ 

जीबें दा मुंढ अविनाशी जानी, 
इकचित्त ने करदे भक्ति गान ॥ 13 ॥ 
सदा मेरा करदे कीर्तन 

दृढ़ व्रतधारी, करन जतन, 

नित योग जुड़े मी उपासदे, 

भक्ति ने मत्था टेक ॥।14॥ 

विश्व रूप मेरे दा केई 
करी ज्ञान यज्ञ ने . पूजन 
एक, अनेक जां भिन्न रूप च 
करदे मेरा बन्दन 
अऊं औषध, अऊं श्राद्ध पिण्ड, 
अऊं यज्ञ कर्म, अऊं कर्म श्रौत, 
अऊं UR, घृत बी अळं 
अऊं अग्नि अऊं गै sie 


अऊं पिता इस जग्गै दा, 
अऊ माता, ब्रह्मा, पालनहार, 
जानने जोग अऊं ऋकू, साम, 
यजुर, पवित्र . ओंकार 


प्रभु, साक्षी, आसरा, स्हारा, 
उपकारी, पुज्जने जोग जो थाहर, 
जीवें दा ठौहर, सनातन बी, 
प्रलय ते सृष्टि दा आधार 


ae दिन्ना ताप, अऊं गै करना 
बरखा दा थम्मन ते वर्षन, 
सत बी अऊ, असत बी अऊ, 


अर्जुन, अमृत अऊं, अऊं गै मरन ॥ 19 ॥ 


॥ 15 ॥ 


॥ 16 ॥ 


॥ 17 ॥ 


॥ 18 ॥ 

त्रिवेदी, सोमपायी, निष्पापी 
जग्ग पूजा मेरी ने सुर्गगति चांहदे 
TH ओ इन्द्रपुरी जाई दिब्ब 
देव भोग सुर्गे च पांदे 


भोगी सुर्ग विशाल, खीन पुन्न 
होने पर मर लोक आई बसदे, 
त्रै धर्माश्रितं कामना कामी 
इयां आवागमन च फसदे 


इक्कै इक्क मेरा करियै सिमरन 
जो जन मिगी a eae, 
रौहन सदा मेरे च, ओ मेरे शा 
योग क्षेम . न पांदे 
जो बी भक्त होर देवें दा . 

श्रद्धा ने पूजन करदे, 
करदे मेरी गै पूजा ओ 
नेई भाएं विधि पर चलदे 
अऊं सब TY दा स्वामी 
ah गै sa भोगी, 


? 


ad निं मेरा जो पन्छानन 


लगदी उनें गी डोबी 


॥ 20 ॥ 


॥ 21 ॥ 


॥ 22 ॥ 


॥ 23 ॥ 


॥ 24 ॥ 

देव, पितर, भूतें गी पूजी 

उन्दे st श we 

जो बी मेरी पूजा करदे 

मेरे कोल आई ढुकदे 

पत्र, पुष्प, फल, जल मी 

जो भक्ति ने दिन्दा जथा जोगं, 

पुरुषार्थी दे भक्ति ने अरपे 

उस दा अऊं लाना भोग 

जो बी करनां, चक्खनां, दिन्ना 

करना तप, जग्ग, हवन, 
सब किश ओ मिरे गै, हे 

कुन्ती दे लाल, तू कर अर्पन 

शुभाशुभ कर्म फल दे 
बन्धन शा छुड़की जागा, 
संन्यास योग च जुड़े दा आत्मा 
भुक्त होइये मी पागा 
अऊ सब जीबें च समान, 
न कुसै न प्रीत, न कुसै ने द्रोह, 
जो भजदे मी भक्ति भाव ने 


उन्दे च. अऊं, मेरे च ओ. 


जो भजदा मिगी इकचित्त होई 


भावें अति दुराचारी, : 


मन्नने जोग ओ साधु गै, 
ओ शुद्ध अटल निश्चयकारी 

॥ 25 ॥ 


॥ 26 ॥ 


॥ 27 ॥ 


॥ 28 ॥ 


॥ 29 ॥ 


॥ 30 ॥ 

तौला गै धर्मात्मा बनदा 
अमर शान्ति च करदा बास, 
अर्जुन, जान ए पक्का मेरे 
भक्त दा नेइऊं होन्दा नास ॥ 31 ॥ 


स्त्रिया, शूद्र ते वैश्य 

जां जिन्दी बी पाप दी जून, 

. मेरा सहारा लेइयै, अर्जुन, 
ओ बी परम गति गी छूहून et 


पुन्नी ब्राह्म, भक्त, राजऋषि, 
इन्दी. फ्ही केह आखी गल्ल,. 
असुखी, AA, इस लोक च आइयै : 
ला अपना चित्त मेरै . अल्ल ॥ 33 ॥ 


कर मेरी मंशा, मेरी भक्ति, 
मेरी पूजा, मी नमस्कार, 
मेरी आढी, मेरे ने लग्गी, 


मेरे कोल तूं पागा थाहर ॥ 34 ॥ 


श्रीमद्भगवद्गीता उपनिषद्‌, ब्रह्मविद्या ते योग शास्र सरबन्धी 


श्री कृष्ण-अर्जुन संवाद च राजविद्याराजगुह्ययोग नां दा नौमां ध्याऽ 
समाप्त होआ। 

दसमा ध्याऽ 

श्री भगवान उवाच 
हे महाबाहो, सुन अग्गैं-फही 
मेरे परम बचन, 


जो आक्खां तेरे हित इच्छा ने, 
तूं प्रीति भरोचा जन ॥1॥ 


मेरी. उत्पत्ति गी 

न महर्षि, न सुरगन जानन, 

देवें ते महर्षियें दा अऊं 

सब चाली आदि कारन ॥2॥ 
अनादि, अजन्मा मी जो 


लोकें दा परमेशर मन्नै, 
ज्ञानी ओ मनुक्खें च 
होन्दा सब पापें शा बन्नै ॥3॥ 
बुद्धि, ज्ञान, चतुराई, 
क्षमा, सत्य ते भय, अभय, 
सुख दुख दे कन्नै दम शम, 
जग दी उततत्ति ते प्रलय ॥4॥ 

अहिंसा, समता, ते संतोष, 


दान, तपस्या, जस, अपजस, 
जीबें दे नेक प्रकार दें भाव 
होन्दे मेरे शा गै सिरजत 
सप्त ऋषि ते उन्दे पैहलें . 
चौदां मनुएं गी जान 
मेरे भाव गै मनें चा सिरजे 
लोक न ए जिन्दी सन्तान 


मेरे इस विभूति योग दे 


॥5॥ 


॥6॥ 


तत. च जो गुढ़दा,'. ` 


` नेई संशाय इत अचल योग ने 


मेरे नैं आई ओ जुड़दा 


अऊं सबने दा सिरजनहार, 
मेरे करी ext सब कार, 
ए जानी भजदे मी ज्ञानी 
मेरे भाव च लाई बचार 


मेरे गी इक दूए ने दस्सन, 


. मेरै च प्रान मेरै च चित्त, 


रमन मेरै च पान सन्दोख, 
मेरी चर्चा करदे नित्त 

॥ 7 ॥ 


॥ 8 ॥ 


॥ 9 ॥ 


दसमां ध्या5 


प्रीति भाव ने जपन निरन्तर 
लग्गे दे जो मेरै ध्यान, 


देआं उन्दे लेई बुद्धि योग 
ओ जेदे ने मेरै गी पान 


उन्दे पर होई दयाल, जो 
अज्ञान चा उग्गेआ अंन्धकार 
अऊं बैठा अन्दर ओदा उज्जल 


ज्ञान दीप ने करां संहार 


अर्जुन उवाच 


परं ब्रह्म परं धाम, 
तुस ओ परम पवित्तर, 
पुरुष सनातन दिब्ब अजन्मा, | 
आदि देव सर्वत्तर 


देवर्षि नारद, असत, व्यास, 


` देवल, ए सबनें ऋषिएं दा उचार 
तुन्दे लेई, aid मी ' 


दस्सेआ इयै केहड़ा सार 


जो बी तुस दस्सो, केशव, 
मन्ना ओ अऊं सच्च प्रमान, 
न गै दानवें न गै देवें गी, प्रभु, 
थुआड़े रूप दा ज्ञान 


W 10 1 


॥ 11 ॥ 


॥ 12 i 


॥ 13 ॥ 


॥ 14 ॥ 

पुरुषोत्तम, अपने आपा दे 

तुस आपूं गै जाननहार, 

हे जगन्ननाथ, हे देव देव, 
हे भूतेश्वर, हे सृष्टिकार ॥ 15 ॥ 


अपनी दिब्ब विभूतियें दा 
तुस्सै करी सकदे पूरन बखान, 
लोकैं इनें च व्याप्त थुआड़ी 
विभूतियें करी ए स्थिरता पान ॥ 16 ॥ 


कियां अऊं जाना तुगी, योगी, 

नित्त तेरा चिन्तन करिंयै, 

जपां तुगी अऊं, हे भगवन, 

कु'न कु'न भावें गी मन धरियै ॥17॥ 
प्रभु, दस्सो फ्ही अपनी योग विंभूति 


जिया मेरे शा समझोंदी, 
सुनि सुनि थुआड़ी अमृतबानी . 


नेई मेरी तृप्ति होन्दी ॥ 18॥ 
श्री भगवान उवाच 


हुन अपनी दिब्ब विभूतियें दा. 

तुगी दस्सनां FEI मुट्टा सार 

कुरु श्रेष्ठ, मेरे विस्तार दा . . 
aa नेई कुत बी पार ॥ 19 ॥ 

श्रीमद्मग्वदगीता 


FH आत्मा, अर्जुन, जेहदा 
सबनें जीबें अन्दर थाहर, 
अऊं जीबें दा आदि अन्त, 
अऊं ऐं गै उन्दा बशकार 


आदित्यें च अऊ विष्णु, 
ग्रैहें च सूरज किरनवान, 
मरुतें च अऊं मरीचि, 
चन्न मी नक्षत्रे च जान 


इच्धियें च अऊं आं मन, 
सामवेद अऊं वेदें च, 
जीवें अन्दर अऊं चेतना, 
अऊं इन्द्र आंदेवेंच 
बसुएं च अग्नि अऊं, 

रंद्रें च अऊं महेश, 

'पर्वतें च अऊं सुमेरू, 

यक्ष राक्षसें च धनेश 

Red च मुखिया 
मी, अर्जुन, बृहस्पति जान, 
. सेनापतियें च कार्तिक, 
सागर se च जो जलवान 


॥ 20 I 


॥ 21 Wl 


॥ 22 ॥ 


॥ 23 Il 


॥ 24 ॥ . 

महर्षियें च भृगु अऊं, 
-अक्खरें च अक्खर ओंकार, 
यज्ञें च जप यज्ञ, हिमालय 
उन्दे च जो स्थित इक थाहर ॥ 25 ॥ 


देव ऋषियें च अऊं नारद, 
- सब रुक्खें च पिणल, 
गन्धर्वे च चित्ररथ, 
ते सिद्धें च मुनि कपिल ॥26॥ 


घोडे च उच्चैःश्रवा 

“जो अमृत दी संतान, 

गजराजें च अऊं ऐरावत, ` 

नरें च मी नराधिप जान ॥27॥ 
गवें च अऊं कामधेनु, 

शस्त्रें च अऊं , बज्जर, 

सिरजकें च अऊं कामदेव, 

वासुकि उन्दे च जो विषधर ॥ 28 ॥ 


वरुण उन्दे च जो जलंचर, 

नागें च अनन्त नाग, 

पितरें च अऊंअर्यमा, | 
शासन कर्ते च यमराज ॥ 29 | 

काल स्हाब रखने आलें च, 
दैत्यें च आं अऊ प्रहद, 
पक्खरुएं च अऊ गरुड, 
We च अऊ मृगराज ॥ 30 ॥ 


मच्छियें च अऊं मगरमच्छ, 
राम अऊ शस्त्र धारियें च, 
नदियें च अऊ आं गंगा, 
पवन पवित्तरकारियें च ॥ 31 ॥ 


आदि अन्त ते बशकार 

अऊं आं, अर्जुन, सृष्टि दा, 

वाद विवादकारियें च, 

विद्याएं च अध्यात्म विद्या ॥ 32 ॥ 
अऊं ओंकार आं ARK च, 

समासें च अऊ aa समास, 

विराट्‌ रूप अऊं गै पालक, 

अऊं ओ काल नेई जिस दा नास ॥ 33 ॥ 
सर्ब गी हरने आंला मृत्यु, 

होनें आलें दा am बी, 

स्त्रियें च कीति, स्मृति, वाक्‌, 

मेधा, धृति, क्षमा ते श्री ॥ 34 ॥ 

सामें च अऊ बृहत्साम, 

eet च गायत्री छन्द, - 

मासें च अऊं मार्गशीर्ष, 

ऋतुएं च अऊ ऋतु बसन्त ॥ 35 ॥ 
जूआ छलियें च, अऊं तेज 

तेजवानें च, अऊं विजय, 

सात्विक भाव अऊं सात्विक 

माहनुएं च, अऊ निश्चय ॥36॥ 
पाण्डवें च अऊं अर्जुन, 

वासुदेव वृष्णियें. च, 

कवियें च अऊं शुक्राचार्य, 

` वेद व्यास अऊं मुनियें च ॥ 37 ॥ 


विजय लालसियें दी नीति, 

दण्ड दमन कारियें दा, 

मौन आं अऊं रहस्यें च, 

' ज्ञान अऊं WMA दा, ॥ 38 ॥ 


` ` अऊं ओ बी, अर्जुन, जेदे चा 


सब जीबें दा at सिरजन, . 
जड़ जेतन नेई कोई सत्ता . - 
जो et होऐ मेरै बिन ॥ 39 ॥ 

मेरी दिब्ब विभूतियें दा 
नेई ऊं, अर्जुन, पौंदा पार, 
संक्षेप च कोता तेरे लेई 
में विभूतियें दा बिस्तार ॥ 40 ॥ 


जो जो बी है वस्तु शक्ति 

शोभा ते ऐश्वर्य सम्पन्न, 

उस उस गी तू जान मेरे | 

तेज अंश चा होई उत्पन्न ॥ 41 ॥ 


ते फ्ही तेरा मता होर 
जानना ऐ कित कम्में दा, 
अऊं आं अपने इक अंशमात्र ने 
जिन्न ए कुल्ल जग थम्मे दा ॥42॥ 


श्रीमद्भगवद्गीता उपनिषद्‌, ब्रह्मविद्या ते योगाशास्तर 
सरबन्धी श्री कृष्ण-अर्जुन संवाद च विभूतियोग नां दा दसमां ध्याऽ _ 
` समाप्त होआ। 

अर्जुन उवाच. 
मेरे पर करी किरपा मेरे लेई 
परम We अध्यात्म ज्ञान 
जो दित्ता तुसें उस कारन मेरे 
भरमै दा नेई ta नशान ॥ 1 ॥ 
कमल नेत्र, अमिट म्हातम थुआड़ा, 
जीबें दा होन ते सम्मन, 
में बड़ी गै चंगी चाली 
थुआड़े शा कीता शरवन ॥2॥ 


परमेशर, तुस अपने आप गी 
frat दस्सो सो गै ठीक, 
रूप ऐश्वर्यमान, पुरुषोत्तम, 
थुआड़ा दिक्खने दी मी हीख 


॥3॥ 
जे जानो तुस रुप थुआड़ा 

दिक्खने च अऊ सरमत्थ, 

योगेश्वर, तां अविनाशी अपना 

ओ मेरे लेई RW ॥4॥ 

श्री भगवान उवाच 
दिक्ख पार्थ तूं दिक्ख मेरे 
केई सैंकड़ें - ते हज़ार 
रूप .नेक रंगें ढंगें दे 
जिन्दे बिबिध . प्रकार | 
दिक्ख आदित्य, मरूत, रुद्र, 
वसु ते अश्वनि कुमार, | 
अन दिक्खे केई tect दिक्ख,. 
अर्जुन, जो चरजै दा थाहर : 
इक थाहर होई दी feed 
कुल ae जड़ a चेतन, 
अर्जुन, दिक्ख अज मेरी देह च 
ते fee होर बी जो तेरे मन 
. दिब्ब दृष्टि दिन्ना तुगी, मेरे 
योग ऐश्वर्य दा दर्शन कर, : ' 
तेरे इनें नेतरें ने अऊं 
नेई होई सकदा दृष्टिगोचर 


॥ 5 ॥ 


॥6॥ ` 


॥ 7 ॥ 


usu 

संजय उवाच | 


ए आक्खियै, राजन, हरि ने, 

जो ऐ योगेश्वर महान, _ 
अर्जुन गी फ्ही दर्शाया 

परम रूप श्वर्यान ॥9॥ 


जेदे रूप अनेक न्यारे 

“अनेक नेत्र ते वक्त्र, 

दिब् भूषन अनेक न जेदे, 

जिस अनेक गूरे दे शस्त्र ॥ 10 ॥ 
दिब्ब गन्ध दा होए दा लेपन, 

धारे दिब्ब बस्तर दिब्ब माला, 

जिस दे मुख न सबनी बक्खी 

अनन्त देव सब चर्जे आला ॥ ।। ॥ 
ज्हारें सूरजें दे गासै किट्ट | 
चढ़ने पर होऐ जो तेज दा भान, 

ओ खबरे गै होई सक्कै 

इस महात्मा दे तेज समान ॥ 12 ॥ 


दिक्खी अर्जुन देवेश दे देह्‌ च 
स्थित होई दी इक्कै थाहर 
कुल सृष्टि भी, होई दी 
जेदी बंड अनेक प्रकार ॥ 13 ॥ 

अर्जुन दे उब्बरे सरकंडे, 
ast च ओ गेआ घिरी, 
हथ जोड़ी सिर नीमां करियै 
उस बोले ए बोल ft 
अर्जुन उवाच 
दिक्खां, देव, तेरी % च 
जीव समूह, अनेक देव गन, 
दिब्ब सर्प, ऋषि wea, शिव, | 
ब्रह्मा बैठा कमल दे आसन 
अनेक बाहू, मुख, उदर, नेत्र, 
न अन्त, न मध्य .न आदि तेरा, 
दिक्खां, विश्वरूप, विश्वेश्वर 
- तेरा रूप, अनन्त चेरा 
गदा, चक्र, मुकुट धारी, तेज पुंज, 
दीप्त अग्नि, सूर्य जियां ज्वालवंत, 
दिक्खां चौनीं बक्खी जो नेई दिक्खन जंदा, 
पाई नेई सकदी बुद्धि कदें वी जेदा अन्त 


तूं अक्षर परम जानने जोग, 
तूं इस विश्व दा परमाधार, 
तूं अविनाशी, नित, धर्मरक्षक, 
तूं पुरुष सनातन, मेरा बिचार _ 

॥ 15 ॥ 
॥ 16 ॥ 
॥ 17 ॥ 


॥ 18 ॥ 

नेई आदि, मध्य, अन्त, जेदा बिक्रम अनन्त, 
अनेक बाहू, चन्र सूर्य जेदी दृष्टि, 
दिक्खां अऊं तेरा. मुख ज्वालवंत, 
तेज अपने ने जो तपांदा सृष्टि 


तूं गै तूं सबनी बक्खी 
पृथिवी ते अम्बर बशकार, 
उग्र, अद्भुत रूप ए दिक्खी तेरा 
त्रिलोकी, प्रभो, पा दाह अपार 


ए देव समूह तेरे च समाई 
किश डरे दे हत्थ जोड़ी गुन गांदे, 
महर्षि, सिद्धगन स्वस्ति बाची 
उत्तम aad ने तुगी ae 

रुद्र, आदित्य, बसु, साध्यगन, 
पितर, विश्वदेव, अश्वनि, मरुत, 
गन्धर्व, यक्ष, असुर सिद्ध संघ, - 
दिक्खन सब तुसें गी ast युत 

अनेक मुख, नेतर, उदर, बाहू, 
पैर, जंघां ते दन्द aaa, 
ए रूप महान दिक्खियै थुआड़ा, प्रभु, 
लोक ते अऊं ब्याकुल बेहाल : 


॥ 19 ॥ 


॥ 20 ॥ 


॥ 21 ॥ 


॥ 22 ॥ 


॥ 23 ॥ * 

छूऐ अम्बर, ज्वलित रूप नेक रंगी, 
फैले दा जात, नेत्र विशाल अग्गी दे झरे, 
दिक्खी तुसें गी अन्तरात्मा होन्दा व्याकुल, 
हे विष्णो, मैं धीरज ते शान्ति हारे 


दिक्खी थुआड़े मुख, दन्त बिकराल 
मकदे काल अग्नि समान, .. 
दिशा ज्ञान नेई रेहा, न शान्ति, 
जगव्यापी प्रभु, हो कृपावान 


ए सब्बें धृतराष्ट्र दे सुत, 
कनै राजाएं दी टोली, 
भीष्म ' द्रोण ते सूतपुत्र, 
साढ़े मुक्ख योधा, हमजोली 


पौन आई थुआड़े We फट फट 
fea दन्द अति भयकारी, क्रूर 
ae दी द्रेडें किश फसे दे लब्बन 
सिर fre न चूरो चूर 
नदियें दे जियां प्रवाह केई 
बेग ने सागर अल्ल नसदे 
इंयां गै धरती दे बीर थुआड़े 
बलदे मुखें च जाई धसदे 


¢ 

॥ 26 ॥ 


॥ 27 ॥ 


॥ 28 ॥ 

जियां मकदी ज्वाला च पतंगे 

अति बेग ने नाश लेई बडदे, 
लोक इंयां तुंदे मुखें च नाश तैं 
बड़े तमामा ने दड़दे 


ज्वलित मुखें नें,ग्रसि कुल लोक 
चबक्खी तुस उनें गी चट्टा करदे, 
फैले दे उग्र प्रकाश तुन्दे करी 
wh च सब ताप न जरदे 


दस्सो मी उग्र रूप तुस कुन ओ, 
नेई जानां थुआड़ा ब्यहार विचार 
जाननां Ae थुआड़ा आदि रूप, 


प्रभु, तुष्टो तुसें गी नमस्कार 


श्री भगवान उवाच 
लोक नाश लेई महाकाल 
अऊं लगां करन लोक संहार, 
बिन तेरे बी निं रौहने ए योधा 
बैरी सेना च जिन्दा थाहर 


इस लेई उठ,पा यशा, जित्त बैरी, 
समृद्ध राज दा बन तू पात्र, 
मारे गेदे ए मेरे शा पैहलैं गै, 
बन, सव्यसाची, निमित्त मात्र 


॥ 29 ॥ 


॥ 30 ॥ 


॥ 31 ॥ 


॥ 32 ॥ 


॥ 33 ॥ 

द्रोण ते भीष्म, कर्ण ते जयद्रथ, . 
शूरबीर केई होर, बो नेई डर, 
मार इन्हें गी जो मारे मैं, 
जितगा बैरी रनै च, युद्ध कर 


संजय उवाच 
कृष्ण बचन ए सुनि मुकुटीने 
कम्बी, कर जोड़ी करी नमस्कार, 
गदगद होई डरदे फ्ही ए 
कृष्ण गी नमीं कोता उचार 


अर्जुन उवाच 
ठीक गै, प्रभो; तेरी कीर्ति करी 
जग होन्दा हर्षित, श्रद्धा यांदा, 
डरी नसदे निशाचर सब बक्खी,,. 
सिद्ध संघ कुल सौस नुआंदा 
जो सत्‌ त्‌ शा परे तुस अक्षर, 
सर्वश्रेष्ठ , ब्रह्मा दे बी कारन, 
अनन्त, देवेश, जगन्निवास, 
फ्ही की निं, प्रभो, ओ करन तेरा बन्दन 


श्रीमद्भगवद्गीता 

| ॥ 35 ॥ 


॥ 36 ॥ : 

तुस आदि देव पुरुष पुरातन, 
तुस इस विश्व दे परमाधार, 
ज्ञाता, ज्ञान जोग, परमधाम, 


अनन्त रूप, जग तुन्दा बिस्तार ॥ 38 ॥ 


वायु, यम, अग्नि, वरुण, चन्द्रमा, 
तुस प्रजापति, ब्रह्मा दे बी ब्रह्मा, 
हजार बार नमोनमः तुसेंगी,' 
wat फ्ही तुसेंगी नमोनमः ॥ 39 ॥ 


नमः अगुआं ते पिच्छुआं तुसेंगी, 
सर्वस, तुसें गी नमः चफेरै, 
अनन्त प्रताप, अति बिक्रम थुआड़ा,. 


सब किश तुस, सब तुन्दे घेरे ॥ 40 ॥ 


मिथी संगी, तुन्दी मैहमा बिन जाने 
हठा ने जो' कीता मैं उचार 
“हे कृष्णा, हे यादव, हे सखे' करियै, 
ओ get सेही मेरी जां प्यारा 41 ॥ 
जो बी थुआड़ा होआ नरादर 
हास, बिलास, बौहने, खाने च, 
इक्कले जां होरनें अग्गैं, 
प्रभो अचिन्तय, अऊं बखशाने च ॥ 42 ॥ 

पिता तुस इस जड़ चेतन जग दे, 
गुरु राज, अतुलित प्रभाव, पूजा दे जोग, 
नेई थुआड़े नेहा त्रलोकी च दूआ, 
Ta थुआड़े शा बह कुन होग ॥ 43 ॥ 


इस लेई करी प्रणाम, देहू. गी थुआड़े चरनें चाढ़ी, 
स्तुति जोग तुसें गी बंदां, प्रभु, पाने लेई कृपां थुआड़ी, 
पिता पुत्र दे, मित्र मित्र दे, प्रिय प्रिया दे जियां 

इंयां गै प्रभु तुस मेरे अपराध दोष लेओ स्हारी 44 ॥ 


अनदिक्खा पहलें दिक्खियै खुश 

भय ने बी व्याकुल मेरा मन, 

देवेश, जगतव्यापी, करो किरपा, 

देओ फ्ही उयै देव दर्श ॥ 45 0 
मुकुट, गदा, चक्र, हत्य थुआड़े,  . 

इये अऊं दिक्खना चाहनां,. 

हे सहस्रबाहो, विश्व रूप, 

बनाओं चतुर्भुज रूप दा बाना ॥ 46 ॥ 


श्री भगवान उवाच 


` होई, अर्जुन, प्रसन्न विश्व रूप अति तेजवन्त, 
सब दा आदि अनन्त मैं तूई दर्शाया 
अपने योग ने जो ओ पहले. 
oat नी gt दी नजरी आया ॥47॥ 

न वेद, न जग्ग, न दान, न कर्म, 

न पठन पाठन, न तप. कठोर 

ने दिक्खी सकदा नर लोक च, पार्थ, . 

ए रूप मेरा तेरे छुट होर ॥48॥ 

मेरे इस घोर रूप गी fers 

न हो भयभीत, न गे मूढ़ बन, 

होई निरभौ, प्रीति ने फ्ही तूं 

मेरे उस रूप दा करदर्शन. ॥49॥ 
संजय उवाच 

अर्जुन गी ए आखी कृष्णने 

फ्ही रूप अपना दस्सेआ इक बारी, 

डरे दे उस्सी देई दलासा 

लेआ सौम्य शरीर wt धारी ॥50॥ 


अर्जुन उवाच | 
थुआड़े इस शान्त नर रूप दी मेरी | 
दृष्टि च, जनार्दन, जो पेई छाप, 
आई उठी मेरै मने च get, 
पाई लेआ मैं. अपना आप usin 

श्री भगवान उवाच 


अति दुर्लभ रूप मेरा 
जिस दा तूं कीता दर्शन, 
देवता बी रूप ए केहडा 
दिक्खने लेई नित तरसन ॥ 52 ॥ 
न तप, न दान, न करियै जग्ग, 
न पढ़िये a दी विद्या 
दिक्खन जन्दा ऐ रूप मेरा 
जियां, अर्जुन, तूं इस्सी दिक्खेआ ॥ 53 ॥ 
इस भाव ने इंयां, अर्जुन, 
मेरी भक्ति च रस्सना 
' करे सुखल्ला मेरा दर्शन, | 
तत्त ज्ञान, मेरे च बस्सना ॥ 54 ॥ 
` निशंग भक्त मेरा मेरै च लग्गा 
मेरै लेई सब कम्म करदा, | 
सबनें जीबें दा निर्बेरी 
मेरे नै अर्जुन आई रलदा  ॥55॥ 
श्रीमद्भगवद्गीता उपनिषद्‌, ब्रह्मविद्या ते योगशास्त्र सरबन्धी . 
श्री कृष्ण-अर्जुन संवाद च विश्वरूपदर्शनयोग नां दा आरमां ध्या5 
समाप्त होआ। 


) 

बाहरमां ध्याऽ 
__ अर्जुन उवाच 
इंयां नित तेरै लग्गी जो 
भक्ति ने. तेरा करदे गान, 


- ते जो अक्षर अनप्रकटा ध्यांदे, 


इन्दे चा कुस्सी योग ज्ञान hi 
| श्री भगवान उवाच 

अति श्रद्धा ने भरोचे दे 

चित्त मेरै च डोबी 

जो नित मेरै ध्यान च लग्गे , 

मन्ने जन्दे ओ उत्तम योगी . ॥ 2 ॥ 


अनदस्सा, अनदिक्खा, अचल, 

जो tel इक समान 

परें सोच शा, सबने थाह, 

अक्षर, एहदा करन जो ध्यान ॥3॥ 
इन्द्रिये दे qt गी aa 

दिक्खन सबनें गी इक समान, 

कुल जीबै दे हितै च लग्गे | 


ओ सब मेरे गी गै पान ॥4॥ 

औख बड़ी उन्दे लेई जिन्दा 
निराकार दे पिच्छें मन, 
निराकार तोड़ी पुज्ज पानी 
देह धारियें लेई कठन 
कर्म सबूरे मिगी सौंपिये 
लाइयै मेरै ने गै लगन 
जो अडोल दृढ़ योग ने फ्ही 
मी eae लाई मेरै च मन 


मेरै च जो wa see 
करियै चित्तै गी इक थाहर, 
तुरत, पार्थ, अऊं उनें ई करना 
मृत्यु संसार सागर शा पार 
मनै दी लाई मेरै ने लाग, 
बुद्धि आनी मेरै कोल, 
आई मेरै च करगा बास, 

इत्त च नेई बिन्द बी घरमोल 

जे मेरै च नेई लाई सकदा 
` चित्त संभालियै इक थाहर, 
भ्यास योग ने तां, अर्जुन, मी 
पाने .दा बन इच्छाकार 


॥ 5 ॥ 


॥ 6 Il 


॥ 7 ॥ 


॥ 8 ॥ 


॥ 9 ॥ 

भ्यास दी बी जे नेई सरमत्या 

तां फ्ही कर मेरे लेई कर्म, 

करदे होई कर्म मेरे लेई 

पाई लैगा सिद्धि दा मर्म ॥ 10 ॥ 


जे ए बी तेरे लेई मुशकल 

तां पा मेरे योग ने जोड़, 

आपूं गी कर बस अपने, 
. सबनें कर्म फलें गी छोड़ ॥ 11 ॥ 


है भ्यास शा ज्ञान उप्र, 
ज्ञान शा उपर ध्यान दी माहल, 
ध्यान शा उच्चा कर्म फल त्याग, 
त्याग करी शान्ति तत्काल ॥ 121 


.सब जीवें ने बिना द्वेष, 

सबनें दा हिती ते दयावान, 

'न ममत्ता न अहंकार, a 
क्षमावान, सुख दुख समान. ॥ 13 ॥ 


` नित सन्दोखी, योगी दृढ़ निञ्चै 
,.. जिस कीता अपने बसै दा चारा, 
: मन बुद्धि मेरै च अर्पित, 


ओ मेरा भगत, ओ मेरा प्यारा MIAN 


102 CC-0. Dogri Sanstha, Jammu. Digitized by eGangotri बाहरमां eas 


लोग निंजिस शा कुढ़दे, जोन 
लोकें लेई कुढ़तन दा मारा, 
न हसद, भय, तुर्शी, न गै. 
जो पसोऐ सो मेरा प्यारा ॥ 15 ॥ 


बेहिरसा, शुद्ध, चतर, निरपक्खी, 
दुखे दा जिस कीता Wen, 
कर्तापन दा मान. निं जिस्सी, 
ओ मेरा भक्त, ओ मेरा प्यारा ॥ 16 ॥ 


न उम्बलदा, न करदा द्वेष, 
न दुख पांदा, हिरसें शा न्यारा, 
शुभ ते अशुभ दित्ता जिस त्यागी, 
भक्तिवान जो ओ मेरा प्यारा ॥ 17 ॥ 


जिस ने त्यागी सारी लाग, 
शत्रु मित्र ते मान अपमान, 
गर्मी सर्दी ते सुख दुख, 
सब्बै जिस लेई इक समान ॥ 18 ॥ 


निन्दा, मान समान, सन्दोखी 
जो बी बरतें औखा भारा, 
स्थिर मति, $a SK नेई बज्झा, 
भक्तिमान जन मेरा प्यारा ॥ 19 ॥ 


रीमद्भगवद्गीहा - oa 3 
श्रीमदूभ -0. Dogri Sanstha, Jammu: Digitized by eGangotri Me 


इयां दस्से दा धर्म अमृत ए 
श्रद्धा ने होइये मेरे स्हारै 
सेवन करदे भगत जो मेरे 
भगत मिगी ओ न अति प्यारे ॥ 20 ॥ 


श्रीमद्भगवद्गीता उपनिषद्‌, ब्रह्मविद्या ते योग शास्त्र 


सरबन्धी श्री कृष्ण-अर्जुन संवाद च भक्तियोग नां दा बाहरमां ध्याऽ 
समाप्त होआ। 

तेहरमां ध्याऽ 
श्री भगवान उवाच 
ए जो शरीर, हे अर्जुन, 


नां क्षेत्र इस दा गै पांदे, 
जो जाने इस्सी क्षेत्रज्ञ खुआंदा, 


तत्त ज्ञानी इयै गै गलांदे ॥1॥ . 


सबनें af च, अर्जुन, 

मी गै तूं क्षेत्रज्ञ पन्छान, 

ज्ञान क्षेत्र क्षेत्रज्ञ दा जो 

ज्ञान ऊयै, मत मेरा जान og 
जो ए क्षेत्रज्ञ, ते जियां, ते जो 

एहदे विकार,ते एहदा कारन HA, 

ते जो क्षेत्रज्ञ, जो एहदा प्रभाव, 

संक्षेप ने तूं मेरे शा सुन ॥3॥ 
भिन्न-भिन्न छन्दें च ऋषियें 

नेक भांति ने गाए दा, 

ब्रह्मसूत्र दे पृथक्‌ Te च 


जुगति ने fast कराए दा ॥4॥ 

मूल प्रकृति ते बुद्धि, 

महाभूत ते अहंकार, 

इन्द्रियां दस ते इक, . 

पञ्ज इन्द्रियें दे विषय बिकार, ॥5॥ 


इच्छा, द्वेष, सुख, दुख, देह पुञ्ज, - 
चेतना, धारना - दृढ़वान, 

ए सार क्षेत्र दा सनै बिकारे, 

एदा गै कीता बखान, ॥6॥ 


शुद्धता, स्थिरता,. आत्म संयम, 
अहिंसा, क्षमा, सरलताई, 
गुरुपूजा, पखंडहीनता, 
ते नां गै अपनी बड़ेआई ॥ 7 ॥ 
इन्द्रिय विषयें लेई बेहिरसी 
ते नां गै at अहंकार, 
जन्म, मरन, जरा रोग दे 
दुख दोषें दा शैल बचार 


॥8॥ ` 
TR, त्रीमत, घर कुल्ले 
आदि च बेलागी, नेई ममता, 
ara सोखै बेलै म्हेशा 
Ue बनी दी चित्त दी समता ॥9॥ 

अटल योगने रेही मेरे च 

भक्ति छड़ी मेरे इक्कै दी, 

एकान्त थाहर रौहने दी बृत्ति, 

नेई चाह भीड़ भड़क्के दी ॥ 10 ॥ 
अध्यात्म ज्ञान च लाग सदा, | 


"तत्त ज्ञान दे अर्थ दा ज्ञान, 
इस्सै गी ज्ञान करी आखन, 


इसदे जो विपरीत, अज्ञान ta 


जानने जोग जो आखां ओं 
feet जानी era अमृतपान, 
अनादी ब्रह्म परे जो सब शा 
जिस्सी न ‘aq न ‘Sa गलान ॥ 12 ॥ 


सब. wd हत्थ पैर न उसदे, 

सब पासैं सिर मुंह अक्खीं, 

कन्न न उसदे सबनी भेठा, 

ओ deer मल्लियै सब्बै बकखीं ॥ 13 ॥ 
सर्व इन्द्रियें दे गुन जों जानै 

- पर नि इन्द्रियं नैं Sear जोग, 

निर्लेप फ्ही बी सब दा पालक, 


निर्गुन बो करै गुनें दा भोग ॥14॥ 

उयै अचल ते उयै चल, 

जीबें दे अन्दर ते बेहड़ै, 

अति सूखम ज्ञान शा बाहरा, 

उयै दूर ते उयै नेड़े ॥ 15 ॥ 


अनबंडा जीबें च ओ 
बंडोए दा जन लभदा, 
जानने जोग ओ जीबें दा 
कर्ता, धरता ते हरता ॥ 16 ॥ 


लोइयैं दी लो, अति फरे, 
= शा जिस्सी आखन, 
ओ ज्ञान, ज्ञान जोग थ्होऐ ज्ञान ने 
सर्ब दे हृदय च ओदा आसन ॥ 17 ॥ 


क्षेत्र, ज्ञान, ते ज्ञान दे जोग, 

जेही इंयां .दस्सी सार गल्ल, 

मेरा भक्त जानियै seh 

मेरे रूप दी मारदा मल्ल ॥ 18 ॥ 
प्रकृति ते पुरुष बस 

जानी ले अनादि ee, 

बिकारें ते गुनें दा सिरजन 

जान प्रकृति शा at ॥ 19 ॥ 

कार्य कारण दी कड़ी गलांदे 
प्रकृति दी गै करनी, 
पुरुष अपनी करतूतें भरदा 
सुखै दुखै दी भरनी . ॥20॥ 


प्रकृति ने लग्गा पुरुष भोगदा 

गुन जिन्दा ओ सूंदी सून, 

गुनै नैं संग होनें दे कारन / 
स्हेड़दा चंगी मंदी जून ॥ 21 ॥ 


इस्सी दस्सन साक्षी, धाता, भोक्ता, 
महेश्वर, परमेशर, मति दाता, 
इस देह च a होए बी 
नेई पुरुष दा इस ने नाता ॥22॥ 
पुरुष ते प्रकृति दी गुनें कनै 
जो sat मंत्त पांदा, 
= सब कम्म करदे बी नेई ओ 


फ्ही जन्म दा गेड़ालांदा ॥23॥ 


ध्यान अंपने ने अपने च 
पांदे किश आत्मा दा लशकारा, 
ज्ञान योग दा ce किश 
“ते कर्म योग दा किश स्हारा ॥ 24 ॥ 


श्रीमद्भगवद्गीता ग 

पर बाकी जो ए नेई जानन 
सुनि Gt शा भक्ति करदे, 
श्रोता बने दे ओ बी इंयां 
पक्क मृत्यु गी तरदे ॥ 25 ॥ 


स्थावर, जङ्गम जिस बी 

सत्ता दी, अर्जुन, होन्दी रचना, 

क्षेत्र क्षेत्रज्ञ दे मेल करी 

सुन ओ घटदी घटना ॥26॥ 
नाश होआ दे सबजीबैंच | 
परमेश्वर अनाशवांन 

जो fora समभाव ने बैठे दा, 

उस्सै गी होन्दी पन्छान ` ॥ 27॥ 


की जे fare ओ स्थित सबनें च 
प्रभु जो सब लेई इक समान, 
नेई आपूं अपना करदा नाश 
इस लेई ओ. पा परम कल्यान ॥ 28 ॥ 


प्रकृति सब कम्म करने आली, 
आत्मा अकर्ता जाने 
जो माहन समझो उये गै 


असली तत्थ पछानै ॥ 29 ॥ 

जेलै नेक रूपी जीबें दा 

दिखदा ओ इक्क आधार, 

ते विस्तार उस्सै चा इन्दा 

जाई पुजदा ओ ब्रह्मं दे थाहर ॥ 30 ॥ 
आत्मा अविनाशी, अर्जुन, र 
भावें देह च tec, 

निर्गुन ते अनादि ए 

न करदा न लपटोंदा ॥ 31 ॥ 
होइयै बी सबनें थाहर जियां 

निर्लेप Va सूखम अम्बर, 

निर्लेप इंयां गै आत्मा जो 

सब थाहर र'वै देह अन्दर ॥ 32 ॥ 
जियां कल्ला सूरज इस . 

कुल सृष्टि च लो करदा, 

अर्जुन क्षेत्री इंयां गै 

लो सारे क्षेत्र चभरदा . ॥ 33 ॥ 
क्षेत्र क्षेत्रज्ञ च अन्तर ते | 

मूल प्रकृति शा मोख दा ढंग 

ज्ञान नेत्र ने दिखदे जो 

होन्दा परम. ने उन्दा संग ॥ 34 ॥ 


श्रीमद्भगवद्गीता उपनिषद्‌, ब्रह्मविद्या ते योग शास्त्र 
सरबन्धी श्री कृष्ण-अर्जुन संवाद च क्षे्रक्षेत्रजविभागयोग नां दा . 
तेहरमां ध्याऽ समाप्त होआ | i 

चौहदमां ध्याऽ 
श्री भगवान उवाच 
हून अऊं दस्सना ज्ञाने 
च बी जो ऐ उत्तम ज्ञान, 
जानी जो सब मुनियैं पाई 
परम, सिद्धि ने पछान ॥ 1 ॥ 
इस ज्ञान दे wt जो 
मेरा रूप न पादे, 
ना सृष्टि बेले जमदे ओ 
ना गै प्रलय काल घबरांदे. ॥ 2 ॥ 


महत्‌ ब्रह्म मेरी योनी 
उस च फ्ही अऊ राहनां बी, 
उस्सै चा फ्ही सिरजन होन्दा 
sa जिन्ने बी. न जी 


॥ 3 ॥ 
अर्जुन कुल जूनें च जेहड़े 
बी होन्दे न मूर्तिमान, 
उन्दी योनी महत्‌ ब्रह्म, 
अऊं पिता जो करदा बीज प्रदान ॥-4॥ . 

सतो, रजो ते तमो गुन ए 
जेहडे प्रकृति चा फुटदे, 
देहू च अविनाशी आत्मा 

गी ए, अर्जुन, जुटदे 

इन्दे च सतोगुन निर्मलता करी 
तेजवान ते निर्विकार 
सुख ते ज्ञान ने लाग लोआई 
ब'नदा, निष्पाप, ए बन्धनकार 


रजोगुन ममताकारी जान, 
wa, Ae चा जमदा, 
जीवात्मा गी एं, अर्जुन, 
कर्मासक्ति ने ब'नदा 


सर्व जीव भरमांदा, 
आलस, निद्रा, मत्ूपने दे 
बन्धन च एं पादा 
सत्व सुखै ने लांदा, अर्जुन, | 
रज fer कर्मे दा उद्दम, 
ते ज्ञान पर पाइयै परदा 


| मत्तूपने च सुटदा तम 
_ 

अज्ञान शा होआ जान तमोगुन 


॥ 5 ॥ 


॥ 6 ॥ 


॥ 7 ॥ 


॥ 8 ll 


॥9॥ 


रज ते तम गी दब्बी, अर्जुन, 
सतोगुन करदा अपना कम्म, 
रजोगुन सत्व ते तम गी दब्बी, 
सत्व ते रज गी दब्बी तम ॥ 10 ॥ 


जेलै इस देह दे द्वारें च 
ज्ञान प्रकाश भरोंदा, 
जानो ए होन्दा की जे 
सतोगुन तां मठोंदा ॥ 11॥ 


लालच, संसार ने लाग, 
कम्मै दी लुमक ते भड़कन, 
रजोगुन दी वृद्धि करी, अर्जुन, 
a इन्दा सिरजन ॥ 12॥ 


डिरगापन, अज्ञान ते भरम, 
थिड़के दा कर्तब्ब शा मन, 
तमो गुन दी बृद्धि होने पर, 
अर्जुन, U होन्दे उत्पन्न ~ ॥ 13॥ 


सतोगुनं दी बृद्धि बेलै 
जद देह. धारी मरदा, 
उत्तम कर्मीयें दे पवित्तर 


लोकें गी ओ बरदा ॥ 14 ॥ 

` रजो गुन बदने पर गेदा 
कर्म संगिर्ये दे जमदा, 
तमो गुन च मरने आला 
मूढ़ जूनें च भ्रमदा 


पुन्न कर्म दा फल निर्मल 
- जेहड़ा सतो गुन आला जान, 
राजस कर्म दा फल दुखकारी, 
तामस कर्म दा फल आज्ञान 


सतोगुन कारन होन्दा ज्ञान, 
रजोगुन UIs लुब्भ दे ढाह, 
तमो गुन कारन भरम, मूढ़ता 
ते अज्ञान दा बने बनाऽ 


सतो गुनी जन्दे उबड़े, 
रजो गुनी Tee बशकार, 
हीनगुनी बृत्ति च पेदे 
तामस पौन्दे fans थाहर 
गुनें बिना नेई जेलै होर गी 
frat पन्छानूं कर्तार, 
गुनें शा परे मिंगी जानदा, 
ओ आई पुजदा मेरै थाहर 


॥ 15 ॥ 


॥ 16 ॥ 


॥ 17 ॥ 


॥ 18 ॥ 


॥ 19 ॥ 

जीव देह. च होए दे 
fr शा लड़ छड़कांदा, 
. जन्म, मृत्यु, जरा, दुःख शा 
छुड़कियै अमरता पांदा . ॥20॥ 


अर्जुन उवाच 
त्रिगुनें इनें गी aden जिन 
के के, प्रभो,ओदे लक्खन, 
` के ब्यहार, ते feat होन्दा 
इर्ने गुनें शा छुड़कन ॥21॥ 


श्री भगवान उवाच 

जो नेई होने पर, पाण्डव, 

प्रकाश ते प्रवृत्ति ते मोह्‌. 

नेई करदा इन्दी लालसा, 

नां होने पर इन्दे नै द्रोह ॥ 22 ॥ 
- Va सब शा न्यारा,.जियां आखो, 

गुने करी नेई होन्दा विचलित, 

गुन गै गुनें च बरतन जानी 


नेई डोलदा जो रौंहदा स्थित ॥ 231 

स्वस्थ, धीर लेई इक्कै सुख दुख, 

sah मिट्टी बट्टा कञ्चन, 

चंगा मंदा इक्कै, इक्कै जिस लेई 

अपनी स्तुति ते भंडन ॥24॥ 
sah जिस लेई मान अपमान, | 

शत्रु मित्र दे पक्ख समान, 

कर्म करै सब होई बेलाग, 

गुनें दा लांघी उस्सी गलान ॥ 25 ॥ 
जो लग्गियै चंगी चालली 

मेरी भक्ति करदा, 

ए गुन लंघी ओ जोगता 

ब्रह्म होने दी बरदा ॥ 26 ॥ 
अमृत ते परमानन्द दा, 

ओदा जो अविनाशी ब्रह्म, 

धर्म सनातन दा अऊं गै 

थ'म्मी रखने आला थम्म ॥ 27 ॥ 


_ श्रीमद्भगवद्गीता उपनिषद्‌, ब्रह्म विद्या ते योगशास्त्र 
सम्बन्धी श्री कृष्ण-अर्जुन संवाद च गुणत्रयविभागयोग नां दा 
चौहदमां ध्याऽ समाप्त होआ। | 

पंदरमा ध्याऽ 
श्री भगवान उवाच 
उबड़ियां पौड़ां, झिगड़े टाहले 
बड़े दा रुक्ख जो नित्त गलान, 
पत्तर इसदे वेद जो जानै 
sa गी ऐ वेद दा ज्ञान ॥ | ॥ 
खल्ल उपर फैले न्हाड़े टाहले, 
विषय दे गुत्य गुनें करी फुटदे, 
कर्म ae दे जाल बिशे 
ख'ल्ल माहनू लोक च जुटदे ॥ 2 ॥ 
न्हाड़ा ए रूप नि इत्थे लभदा, 
न आदि अन्त न स्थिरता 
बड़ ए डूंगजढ़ी बडिढये 
बैराग्य शास्त्र ने करी दृढ़ता. ॥ 3 ॥ 
फ्ही पुज्जै उस पद गी जित 
Toit फ्ही नेई होन्दी परताई, 
जिस शा पुरातन बड़ विस्तरेआ 
` उस आदि पुरुष दी शरनी जाई ॥4॥ 

न मान मोह, जित्ती संग दोष, 

नित आत्म ध्यान, न हिरसें रुझदे, 

सुख दुख नां दे इन्द्र शा छुड़के | 

ज्ञानी उस नित पद गी पुजदे ॥5॥ 


न सूरज, न चन्न, न अग्नि 

करदे जिस्सी clan, 

न जित पुज्जी माहनू परतोंदा, 

उयै मेरा परम थान ॥6॥ 


देह च मेरा अंश 
जीवात्मा सनातन 
खिच्चै प्रकृति च स्थित 
पञ्ज इन्द्रियां, छेमा मन ॥7॥ 


देह स्वामी जो बी देह. त्यागी 

जेहड़ा बी देह पांदा | 
न्हा बास थाहर चा बास जिया | 
लेई इनें गी उस च समांदा ॥ 8 ॥ 


जीहृ, नासिका ते नेत्त, ` | 
चमड़ी, कन्न ते मन, | | | 
न्दे स्हारै गै जीवात्मा 
at fast दा सेवन ॥ 9 ॥ 

देह तजदे जा इस चै रौंहदे 

भोग ae गुने जुड़े दे, 

seh मूढ़ निं दिक्खी सकदे, 
दिखदे ज्ञान अविखयें न गुढ़े दे ॥ 10 ॥ 


अपने अन्दर बैठे इस्सी 
दिखदे योगी ज्ञानवान, 
पापात्मा, मूढ़ नेई पांदे 
करियै जतन बी एहदा ज्ञान - ॥ 11 ॥ 


सूरज दे अन्दर जो तेज 


कुल जगत च करदा लो, 
तेज जो चन्न ते अग्नि च 


` जानमेरा गैतेज तूं ओ ॥ 12॥ 


रेही भूमि च अपनी शक्ति ने 

सब जीबेंगी करना धारन, 

बनी चन्द्रमा रसमय करना 

जड़ी बूटियें दा अऊ पालन ॥ 13॥ 
अऊं सबने we च बैठा 

ama प्राने दी ज्वाला, 

बाहर अन्दर दा श्वास ते 

पञ्ज विधि दा अन्न पचाने आला ॥।4॥ 

सब हृदयें च अऊं, मेरे करी 

स्मृति, ज्ञान, भरम नवारन; मि 
सब वेदें नै ज्ञान जोग अऊं . 

qaqa, बेदान्त दा कारन ॥ 15 ॥ 


लोक च क्षार ते अक्षर 
पुरुष दे ए दो प्रकार, 
सब जीबें गी आखदे क्षर, 
ते अक्षर दा उच्चा थाहर ॥ 16 ॥ 


होर गै पुरुष उत्तम जिस्सी 

अविनाशी परमात्मा आक्खन 

जो ईश्वर त्रलोक च रेहियै | 
करदा सवन cl पाला 


की जे क्षर शा आऊं पेरे 

ते उत्तम अक्षर शा बी, | 

इत्तै लोक ते वेद च जानन 

पुरुषोत्तम af मी visit 
इस चाल्ली जो जानदा, 

अर्जुन, fart पुरुषोत्तम, 

सर्व भाव नै भजदा मी 

ओ पूरा ज्ञानी बिन अम ॥19॥. 

निष्पाप, गूढ़ शा गूढ़ इंयां 
इस शास्त्र दा मैं कीता बिस्तार, 
इस्सी जानी करदा, अर्जुन, 
ज्ञानी करने आली कार ॥ 20 ॥ 


श्रीमद्भगवद्गीता उपनिषद्‌, ब्रह्म विद्या ते योग शास्त्र 
` सम्बन्धी श्री कृष्ण-अर्जुन संवाद च पुरुषोत्तमयोग नां दा पंदरमां 
ध्याऽ समाप्त होआ। 

सोहलमां ध्याऽ 

श्री भगवान उवाच 
अन्त: करन दी शुद्धि कनै 
ज्ञा योग च दृढता, 
संजम, दान, सरलता, तप, 


शास्त्र पठन ते निडरता ॥ 1 ॥ 
अहिंसा, सच्च ते कोमलता," 


न लालच, न परोख न रोह, 

त्याग, शान्ति, दया जीबें पर, 

न गै चपलता दी खो ॥2॥ 
तेज, क्षमा, धीरज, शुद्धता, 

न द्रोह, न अपने पर मान, 

ए लक्खन, अर्जुन, उन्दे 

दैवी संपदा शी जो पान ॥3॥ 
दम्भ, दर्प, अभिमान, क्रोध, 

अज्ञान, ते खौरी बानी, 

आसुरी संपदा आले, अर्जुन, : 
माहनू दी नशानी ॥4॥ « 

दैवी संपदा मोख करांदी, 
मनद्वे, आसुरी पांदी बन्धन, 
सोच निं कर तूं, हे अर्जुन, 
तूं दैवी संपदा आला जन 
इस लोक च जीव सृष्टि दे 
दैवी, आसुरी, दो cae, 
दैवी भलेआं दस्सेआ, अर्जुन, 
आसुरी जो मेरे शा सुन 


आसुरी जन नेई जानन 
केह. करना ते केह. नेई करना, 
न जानन शुद्धता सदाचार, 
न Ser si गी सच्च बोलना 


बिन ईश्वर जग ओ दस्सन 
बेसहारा ते निस्सार 
अपने आप होआ संजोग ने, 
भोग छुट इत्थे होर के कार 


aha धारना इस चालली 
होआ जिन्दा अपना आप व्यर्थ 
क्रूरकर्मी, थुड़बुद्धि जम्मन, 
पुट्टन जग दा नासते नर्थ 


॥ 5 ॥ 


॥ 6॥ 


॥ 7 ॥ 


॥ 8 ॥ 


॥ 9 ॥ 

दम्भ, गरुर ने होए दे Yer 

अतृप्त कामनाएं गी पाली 

मूढ़पने ने मिथ्थाबाद गी 

धारीये॑ te कुचाली ॥ 10 ॥ 


बेस्हाबी सोचें दा अन्दर 
मरने तक्कर जोड़ी जोड़ 
विषय भोग च डुब्बे दे 
समझन इयै सब दा तोड़ ॥ 11 ॥ 


फसी dae ara फाहियैं च, 


काम, क्रोध दे पेइयै बस, 
विषय भोग रूख्झे, बेन्याई ने 


धन सञ्जय दा पेदा झस ॥ 12 ॥ 
अज थ्होआ ए मिक्की ते 
कल ए मनोरथ मेरा थ्होग, 
मेरै कोल ए धन इन्ना 
ते इयै फ्ही परतियै होग ॥ 13 ॥ 


ए बैरी मैं wast, अऊं 

करां होने दी बी संभाल, . 

अऊं usta, अऊं खंदा Wel 

सफल, जोराबर ते खुश हाल ॥ 141 

धनेआला, मेरा बसदा कुल्ला, | 

है कोही मेरे नेही हस्ती, 

लैंड नन्द, करड जप दान, 

न्हे अज्ञान दी चढी दी मस्ती ॥ 15 ॥ 
चित्त न डौर भौर केई चालली, 

मोह जाल लपटोए दे, 

विषय भोग च डुब्बने आले 


घोर नरक लेई होए दे ॥ 16 ॥ 
आपूं गी बड़ेआन घमण्डी, 
दौलत, मान दी पौंदी छंड, 
कुथ'वे नाम मात्र जग्गैं गी, 
रचने दा ओ करन पखंड © ॥ 17 ॥ 


अहंकार, बल, दर्प, काम 

ते क्रोध गी ब'नदे गंडी, 

He sc ते होरें च, 

मेरी पादे भंडी ॥ 18 ॥ 
इनें द्वेषियें, at ते 

नीचें गी करन जो पापाचार, 

अऊं आसुरी जूनें गै 

संसार च सुटना बारंबार  ॥ 19 ॥ 
जन्म जन्म च मूढ, ए अर्जुन, 

आसुरी जूनें च रलदे, 

नेई मी पाई फ्ही इस शा बी 


अधोगति च ढलदे ॥ 20 ॥ 

आत्मा दे नाशक ए | 
नरक द्वार जिन्दे त्रे प्रकार, 
काम, क्रोध ते लोभ, इस करी | | 
a त्रौनें शा पा निस्तार ॥ 21 ॥ 
a i नहं द्वारें शा 
छुड़के दा फ्ही माहनू 
चलदा अपना हित दिक्खियै 
परम गति दा. पछानू ॥ 22 ॥ 


शास्त्र विधि गी छोड़ी छाड़ी 

जो करदा मनमानी 

न सिद्धि पा, न परम गति 

न बने सुखै दा हानी ॥ 23 ॥ 
कर्चव् ते अकर्ततन्ब दी इस लेई 

जानी बिबस्था शास्त्र प्रमान, 


शास्त्र बिधि अनुसार कर्म 
के च गै तेण सनमान . ॥ 2" 


श्रीमदभगवद्गीता उपनिषद्‌, ` ब्रह्मविद्या ते योग शास्त्र 
सरबन्धी श्री कृष्ण-अर्जुन संवाद च दैवासुरसंपद्विभागयोग नांदा 


सोहलमां ध्याऽ समाप्त होआ। 

सताहरमां ध्याऽ 
अर्जुन उवाच 


शास्त्र विधि गी त्यागी जो 

श्रद्धा ने गांदे प्रभु दा जस, 

हे कृष्ण, कनेही उन्दी निष्ठा, 

सात्विक, राजस जां तामस ॥ 1 ॥ 


श्री भगवान उवाच 


सभा$ अनुसार माहनुएं दी 
इस श्रद्धा दे न त्रै गुन, 
सात्विक, राजस ते तामस, 
ए हुन तूं मेरे शा सुन on 
भारत, सब दी श्रद्धा होन्दी 
जैसा स्वातम ऐसी, 
श्रद्धामय ए पुरुष ओ sa 
जेहदी श्रद्धा जैसी ॥3॥ 


देवें गी पूजदे सात्विक, 
यक्ष werd गी राजस, 
भूत, प्रेत गनें गी पूजन 
होर जने जो तामस 


॥4॥ 

शांख विधि बिन घोर 
at गी जेके माहनू तपदे, 
काम, राग, बल, अहंकार 
aa च जो न फसदे 
देह च बज्जञे तत्त समूह्‌ गी 
ते मी जो शरीर च लीन. 
"~ मूढ़मंति दिन्दे अति डाह्‌ 
जीन्दे ओ आसुरी जीन 


रौँ भांति दे भोजन. नै 


` ` होन्दा इनें सबने दा प्यार, 


इयां गै जउशु तप, दान नै, : 
सुन इन्दे तू भेद प्रकार 


` आयु, बुद्धि, बल, निरोगता 


सुख, प्रीति दा बर्धमान, 


रसला, थिन्दा ते दृढ़दार, 
सात्विक दा मन भाना खान 


कौड़ा, खट्टा, लूना, तत्ता, 


त्रिक्खा, erat, दाहकारी, © 


राजस दा भोजन चित्त लग्गा, 
देऐ रोग, शोक, दुःख भारी 


श्रीमद्भगवद्गीतू 

॥5॥ 


-॥6॥ 


MTN 


॥ 8 ॥ 


॥9॥ | 
129 . 


Gangotri as 
FSU 


= ¢) 


` जग्ग उयै तामस दस्सन ` 


` देव, गुरु, ब्राह्मन, पण्डित पूजन, . 


अधपक्का, बे-रसा ते FS, 

बुस्से दा, दुर्गन्ध दा मारा, 

बेहा, नेई मुंह पाने जोगा, 

भोजन ए तामस दा प्यारा ॥ 10 ॥ 


बिन फल इच्छा मन खडेरिये 
समझी करना गै ade, 
विधि अनुसार जो कीता जन्दा 


उयै, अर्जुन, सात्विक जग्ग ॥ 11 ॥ 


धन प्राप्ति दा रक्खियै ध्यान ` 
जां फ्ही रचने लेई पखंड 
कीता जंदा जग्ग जो, अर्जुन, 
जान उस जग्ग दा राजस ढंग : ॥ 12 ॥ 


> ब्रिन विधि दे, बिन अन्नदान, 


बिन मन्त्रें ते बिन दक्खन, 
बिन श्रद्धा कीता जन्दा जो 


en 


अहिंसा पालन, ब्रह्मचर्य ब्रत, 
पवित्रताई ते सरलता, 


'आखदे ए शरीर दा तप ॥14॥ 
130. 

सच्चा, fast, हितकारी ते 
नेई तमशाने आला बोल, 
शास्त्र पठन दा भ्यास, इये गै 
बानी दे तप दी परचोल 
मन प्रसन्न, शान्त भाव, | 
मौन, अपने पर पूरा बस, 
अन्तः करन शुद्ध भलेआं, 
इस्सी आखदे मन दा तप 


परम श्रद्धा ने तपदे तप 


` त्रौ विधियें दा जन aed. 


योगी फलत्यागी, आक्खे जन्दे 
तप सात्विक ए केहड़े 


सत्कार, मान, बड़ेआई लेई 
ST जो तप करने दा TES, 
फल ओदा नां टिके, नां पक्का 
we ए राजस तप दा ढंग 
मूढ़ताई ते करियै ` हठ, 
देइयै अपने आप गी ढाह, 
दूए दे अनिष्ठ लेई कीते दा 

तप जो ओ तामस खुआ 


॥ 15॥ 


- | 16॥ 


॥ 17 ॥ 


॥ 18 ॥ 


॥ 19॥ 

देना गै कर्तब्ब जिसी, 
जेदा नेई थ्होना प्रति उपकार, 
देश, काल, पात्र मिलने पर 
दित्ता दान सात्विक बचार ॥ 20 ॥ 


जो परती.-किश पानै ag 

जां फ्ही रविखयै फलै दा ध्यान, ण 
fen जा कौड़ा घुट करियै, 
. आखदे उस्सी राजस दान ॥ 21 ॥ 


देश, काल गी बिना बचारे, 

जिस च अवज्ञा, तिरसकार, ` 

- कुपात्र गी दित्ता जन्दा जेहड़ा 

तामस दान दा ओ प्रकार ॥ 22 ॥ 


३, ततु, सत्‌, त्रैनां 

इनें ने ब्रह्म दा करदे सिमरन, 

उस्सै ब्राह्मण, वेद यज्ञ दा | 
आदि च. कीता सिरजन ॥23॥ 
इस लेई ब्रह्मवादियें दे कम्म 

जग्ग, दान, तप, विधि अनुसार 

आरम्भ te नित करने पर 

ॐ शब्द दा गै उच्चार . ॥ 24 ॥ 

“तत्‌! जां ईश्वर सब किश जानी 
रखदे फले ने नेई किश बाहू, 
जग्ग, तप, दान कर्म केई करदे 1 
जिनेंगी होन्दी मोक्ष दी चाह ॥25॥ 


श्रेष्ठ भाव ते साधु भाव लेई 
ae इयै उच्चरदे, 
रेष्ठ कर्म लेई बी सत्‌ शब्द दा, 
पार्थ, प्रयोग न करदे ॥26॥ 


जग्ग, तप, दान च दृढ़ता गी 
“सत्‌ गे इयां गलांदे. 
` ईश्वर लेई कीते दे कर्म गी 
सत्‌ ए इयां जतांदे . ॥ 27॥ 
बिन श्रद्धा कीते दा, पार्थ, 
जो बी होम, तप तपन ते दान, | 
असत्‌ दस्सनं, नेई उस करी होन्दा . 
इत्यै जां अग्गै कल्यान ॥28॥ 


श्रीमदभगवद्गीता उपनिषद्‌, ब्रह्म विद्या ते योग शास्त्र 


साबन्धी श्री कृष्ण-अर्जुन संवाद च श्रद्धात्रयविभागयोग नों दा. 
सताहरमां ध्याऽ समाप्त होआ।. त ae, 
ss | eo © ®: 

ठाहरमा ध्वा3 
अर्जुन उवाच 
महाबाहो, संन्यास तत्त. दा 
पानां चाहन्नां ज्ञान, 
कने त्याग दा, प्रभो, ते कृष्ण, 
जो भिन्न-भिन्न इन्दी पन्छान 
श्री भगवान उवाच 
सन्यास काम्य कर्मे दा न्यास, 
इये aft दा निदान 
सर्व कर्म फल त्याग, इस्सै गी 
त्याग . आखदे न मतिमान 


. दोष भरे न कर्म, . त्यागने 
` - जोग, मनीषी किश गलान, 


आंखन किश होर नेई तजने जोग 


: कर्म न यज्ञ, तप ते दान 


` भरत श्रेष्ठ, करे त्याग दे बारै 
मेरा निश्चै शरबन; 


त्याग जिस्सी, हे पुरुष सिंह, ` 


- त्रै अकार. दा दस्सन 


॥ 1॥ 


_  ॥2॥ 


- ॥ 3:॥ 


॥4॥ . 

यज्ञ, दान, तप नेई तजदे, 
कर्त्तवब ऐ. इन्दा पालन, 
यज्ञ, दान, तप करने आले. 
ज्ञानी जनें गी पावन 


कर्म एहके करने बेलाग 
बिना फलै च होइयै रत, 
इयै, पार्थ, मेरे द्वारा 
निश्चित कोते दा उत्तम मत 


नियत कर्म दा करना त्याग 
नेई sd च भल मानस, 
` कीते दा मोह ने न्हाड़ा त्याग 
गै त्याग खुआंदा तामस 


दुखदायी गै कर्म, इयां जो | 


देहक्लेश भय ने छोड़े, 
राजस त्याग ए करियै बी 
नेई त्याग दा फल उस्सी बौढे 
करना गै कर्तब्ब ऐ जिस्सी 
करै जो नियत कर्म बेलाग 
तजियै फलै दी हिरस, अर्जुन, 
उस्सै गी मनदे सात्विक त्याग 


॥ 5 Ul 


180 8॥ 


॥ 7 ॥ 


॥ 8 ॥ 


now > 

चंगे क्रमें ने नेई ममता, 
मंदे कर्में ने नेई द्वेष, 
ओ त्यागी, सतोगुनी ज्ञानी, 
उस दे नेई te संशय शेष - 


देहधारी शा नेई होन्दा 
कर्में दा भलेआं त्याग, 
आखन त्यागी ओ जेहदी 
Waa कर्म फलै ने लाग 


चंगा, मंदा ते मिश्रित, 
कर्में दा at विधियें दा फल 
लगदा सकामियें गी मरियै 


. नेई उनेंगी जिने लाए बलकल 


सब कर्मे दी सिद्धि ag 


- दस्से गेदे ए पञ्ज बिधान 


सांख्ययोग च, इनें गी, . 
अर्जुन; तू मेरे शा जान 


. अधिष्ठान, कर्ता ते साधन 


जिन्दे बक्खो बक्ख प्रकार, 
जतन नेक बक्खरे बक्खरे, 


॥ 10 ॥ 


॥ 11 ॥ 


॥ 121. 


॥ 13 ॥ 


ते दैव दा इस च पंजमां थार ॥ 14 ॥ 

अन, बानी, शंरीर ने माहूनू 


- जिस बी कर्म दा पांदा मुंढ, 


न्यांऽ आला जां इसदे उल्ट, . 


इयै पञ्ञ न इस दा खुंड 
इंयां होने पर बी जेहड़ा 
शुद्धात्मा गी कर्ता जाने, 
आपनी हीन बुद्धि दे कारन 

ओ दुर्मति नेई तत्थ Ter 
जिस च नेई अऊं कर्ता भाव, 
बुद्धि जेदी चे निर्मलताई, 
न ओ मार्दा न गै बझदा 
मारियै बी ओ कुल लुकाई, 


ज्ञान, ज्ञेय ते परिज्ञाता, . 


इ्यै ' जैव कर्म - च लांदे, 
कर्ता क्रिया ते कन्नै कारन, 
रै केहड़े. कर्म बनांदे 
ज्ञान, कर्म, wat दे त्रै त्र 
बक्करे बक्खरे गुन 


_ सांख्य शास्र चं दस्से जिया . 


ऊआं इनें गी सुन 


॥ 15 ॥ 


॥ 161 | १५७८... 


ITN 


_M18॥ 


Wig ॥ 

सारे बंक्ख बक्ख जीवें च 
जो करदा ऐ पन्छान 
उस अनबंडे तत्त दी जो नित, 


- जान उस्सी तूं सात्विक ज्ञान 
सबने जीबैं च जो दिखदा, - 


करियै उनें गी भिन्न भिन, 


'नेक भाव यारे =r 


जान उस्सी राजस ज्ञान दा चिह्न 


इक कर्म देह जो मनी सरबस 
उस्से च लिप्त अकारन, 


बिना अर्थ सार, तुच्छ उस्सी तू ` 


तामस शान दा जान उदाह्रन 


नियत कर्म जो कीता गेदा 
रेही अलिप्त राग द्वेष बिन, 
उस शा जो नेई फलै दा हिरसी, 
'सात्विकः कर्म तूं उस्सी गिन 


ते कीता जन्दा कर्म जेहड़ा 
जेहदे च फलै दी चाहना 
अहंकार ने. देइवै त्रीड, 


. ओ राजस कर्म दा बाना 


॥ 20 ॥' 


21 ॥ 


॥ 22.॥ 


॥ 23 ॥ 


- ॥ 24 ॥ 

Ti 


मुंड मूढ़ता पांदी जेदा, 
फल, हानी, हिंसा ते समर्थ 
बिना बचारे होन्दा. जो, 
इये तामस कर्म दा. अर्थ ॥ 25 ॥ 


निर्लेप, अहं बोल नेई बोले, 

जेदे च धीरज उत्साह, 

सिद्धि असिद्धि शा इंक पासै, 
सात्विक कर्ता ओखुआ . ॥ 26 tt 


लिप्त, कर्मफल कामी, लोभी 
भ्रष्टाचारी, हिँसावान, 
शोक हर्ष च फसे दा, इयै 
राजस कर्ता दी. पन्छान ॥ 27 ॥ 


कूड़, अड़ियल, जीविका नाशक, 

धूर्त, मनें च पेदी भड़कन, 

लिग्गड़, झुरे च, कम टालू, 

ए . तामस कर्ता दे लक्खन ॥28॥ 
त्रे भेद बुद्धि, दृढता दे . 

जिन्दा गुनें चा होआ उसार, . 

सुन दस्सां ए भिन “भिन्न a 
भलेआं करी इन्दा बिस्तार N29 

कर्तब्ब, अकर्तब्ब, प्रवृत्ति ते निवृति, 
भय ते अभय, बन्धन ते मुक्ति, 
बुद्धि इन्दा तत्त जो जाने 
उयै, पार्थ, सात्विकी बुद्धि 
कर्तब्ब अकर्तब्ब ते धर्म अधर्म दा 
प्राप्त नेई. होन्दा उचित ज्ञान _ 
जिस बुद्धि कन्नै, पृथुवंशी, 
बुद्धि. ओ केहड़ी राजसी जान 

अधर्म गी धर्म जो मिथै, पार्थ, 

पेई अन्धकार दे खूहै. 


` सब गल्लें च पुट्टी ad, 


तामस बुद्धि उयै 
मन, प्रान, इन्द्रियं दी करनी, 
योग ने होई स्थित थाहर इक, . 
जिस दृढ़ता ने होन्दी धारन, 
ओ दृढ़ता, अर्जुन, सात्विक 
फल कामी भलेआं लिप्त होइयै 


` धर्म, काम, अर्थ गी ens 


जिस दृढ़ता द्वारा, अर्जुन, 
राजसी, पार्थ, st दृढ़ता 


॥ 30॥ 


॥ 31 i 


॥ 32 ॥ 


॥ 33 ॥ 


॥ 34 ॥ 


ठाहरमां ध्याऽ 

निद्रा, भय, शोक, विषाद, मद, 
इन्दे शा खेडा नेई Beas 
दुबुद्धि जेदे करियै 
तामसी अर्जुन ओ दृढता 
हून तू सुन मेरे कोला 
सुख ओ जिस दे रै प्रकार, 
रमी भ्यास नै जिस च, 
अर्जुन, दुखै दा होन्दा निस्तार 
जो आदि च मौहरे साई, 
अन्त. च अमृत दे समान, 
उस्सै गी दसदे सात्विक सुख 


Seal बी हितकारी आत्म ज्ञान _ 


विषय shad .दे मेल करी 
जो पहलें अमृत समान, 
पर परिनाम च विष सदृश, ओ 
राजस सुख att जान. 


` निद्रा, आलस, मंत्तूपन, 


इन्दे शा जेहदा होए उसार, 
` भरमा5 जीव जो आदि अन्त च, 
तामस सुख दी इयै कार 

॥ 35 ॥ 


॥ 36 ॥ 


॥ 37 ॥ 


॥ 38 ॥ 


॥ 39 ॥ 

धरती पर जां देवें. च, 

जेहड़े सुर्गे दे बासी, 

हे नेई कोई प्रकृति दे त्रै गुन 

जेदी कन खलासी aon 


` ब्रह्मन, क्षत्री, वैश्य, शूद्र दा 

जो बी ऐ कार ब्यहार, 

कीती दी, अर्जुन, ओदी बंड 

स्वभाविक गुनें अनुसार ॥ 41 ॥ 


“शम, दम, तप, पवित्तरताई, 

AT, सरलता, भाव आस्तिक, 

ज्ञान ते विज्ञान, इयै न 

' ब्राह्मन दे कार्य स्वभाविक ॥ 42 ॥ 
तेज, बीरता, धैर्य, चातुरी, 

रनै चा नस्सना नेई स्वीकार, 

दानी, ईश्वर भाव, इयै ऐ 

क्षत्री दा सहज व्यवहार ॥ 43 ॥ 
वैश्य कर्म गौ रक्षा खेती, a 
बनज बपार स्वभाविक, 

सेवा धर्म शूद्र दा, शूदर 

सभाऽ शा गै परिचारक ॥ 44 ॥ 

अपने-अपने कर्म च लग्गा 
माहनू सिद्धि पांदा, हुन 
जियां अपने कर्म-च लग्गा 
पा सिद्धि मेरे शा सुन 


जिस चा होए सारे प्रानी, 
जिस कन्नै कुल सृष्टि व्याप्त, 
स्वकर्म ने पूजी उस्सी करदे 
माहनू सिद्धि प्राप्त 


` स्वधर्म गुनहीन बी चंगा ' 
पर धर्माचरन शा, भावें शेल, 
कर्म स्वभाव नियत करने करी 
नेई amd पाप दी मैल 

` तज्जना नेई सहज कर्म, अर्जुन, 
भाएं दोषा ने भरोए दा, 
धूं ने अगा जियां सब कर्म 
दोषा ने खटोऐ दा 
आत्मजयी, बासना मुक्त, _ 
बुद्धि जेहदी लाग शा सुच्ची, 
संन्यास योग ने फ्ही ओ पांदा 
ैष्कर्म्य सिद्धि परम उच्ची 

॥ 45 ॥ 


॥ 46 ॥ 


॥47॥ | 


॥ 48 ॥ - 


॥ 49 ॥ 

सिद्धि आला जियां फ्ही पांदा 
ब्रह्म. जो ज्ञान दा परला पार, 
सुन, अर्जुन, मेरे शा हुन तुई 
दस्सां कडिये Ue सार 


मन, बानी, काया जेहदे बस ' : 


राग रेषे . बसारी, 


शब्दादि विषयें गी तज्जी, 


` सद्बुद्धि, निश्चे नैं आप सधारी, 
मितहारी, एकान्त निवासी 
ध्यान योग च de नित्त 
जो बिज्ञान दे आश्रय.च ऐ 
चंगी चालली स्थित, 
हंकार, काम, क्रोध, हिंसा दी ` 
फण्डी जिन wert, 
निलेंप, शान्त करदा फ्ही ओ 


॥ 50 tl 


ब्रह्म मिलन दी तयारी ॥ 51-53 ॥ 


ब्रह्मान, प्रसन्न आत्मा, 
ना करदा सोग, न किसै दी चाह, 
सब प्रानी जिस लेई समानं, 


मेरी भक्ति दा da लाह. ॥ 54 ॥ 

ठाहरमां ध्याऽ 


अऊंआंजोबी, मेरे तत्त दा 
भक्ति ने ओ पांदा भास, 
तत्त मेरा जानियै ओ 


तत्काल मेरे च करदा बास ॥ 55 ॥ 
मेरे wt रैई सदा 
सब कर्मे गी जो करदा, 
` मेरी कृपा ने नित, अविनाशी 
पदवी गी ओ बरदा ॥ 56 ॥ 


मनै थवां कर मेरे गित्तै 
सबने कर्मे दा अर्पन, 
बुद्धि योग दे स्हारे धर चित्त 
मेरे च नित, मेरा. बन. ॥ 57 ॥ 


ला मेरै मन, मेरी कृपा ने - 
लंघी जागा सारे कष्ट, 
` अहंकार करी जे नेई सुनगा हक आई 
तां होई जागा अलेआं नष्ट ॥58॥ 
जे अहंकार दे बस होई 
“नई लड़ना' UR TA 
मिथ्या तेरा निश्च त्रीड़ग ` 
qi सभा युद्ध दे थाहर ॥ 59 ॥ _ 

कर्म जेहडा करने च तेरी 

नेई इच्छा, जो मोह दी कार, 

स्वभाविक कर्म अपने दे TEST 

am st होई लचार ॥60॥ 


ईश्वर सब जीबें दे हृदय च, 

अर्जुन, ऐ समाए दा, 

यन्त्र चढ़े सब vit गी 

उस माया ने भरमाए दा ॥ 61 ॥ 


उस्सै दी शरनीं जा, भारत, 

जियां बी, जिस बी प्रकार, 

उस दी कृपा ने पाई लैगा | 
शान्ति परम, सनातन थाहर ॥ 62 ॥ 


गूढ़ शा बी अति गूढ़ ज्ञान 

ए तेरे लेई मैं दित्ता, 
_ भलेआं शैल बचारी इस्सी : 

कर जो तेरी इच्छा ॥ 63 ॥ 


कुल रहस्यें चा अति गूढ़ 
सुन तूं मेरा परम बचन, 
तूं मेरा अति प्यारा, तेरे 
हितै लेई करना उचरन ॥ 64 ॥ 

ला मेरै मन, बन मेरा भक्त 
मी पूज, कर मिगी नमस्कार, 
मी गै पागा, सच्च बचन ५ 
तूई आखां, मी तेरै ने प्यार ॥ 65 ॥ 


सबने धर्मे गी त्यागियै 
शरन छड़ी तूं मेरी धार, 
नेई कलप, As तेरा सबने 
पापें कोला करां उद्धार ॥ 66 ॥ 


तूई दस्से दा ए नेई कदाचित 
उस लेई दस्सना बनदा 
न तप जेदे च, न भक्ति, 


जो न सुनदा ते मी भण्डदा ॥ 67 ॥ 
जो ए परम गूढ़ ज्ञान 
मेरै भगतें लेई दस्सै 
परम भक्ति ने मेरी, पक्का 


आई मेरै च ae ॥ 68 ॥ 


न उस कशा मनुक्खैं च 

मेरा मता प्यारा कर्मकार, 

न गै होग कोई धरती पर | 
जिस्स कन्नै मेरा इन्ना प्यार _॥69॥ 
। 

जो साढ़े दौनें दा बाचै 
धर्म संवाद ए लाइयै ध्यान, 
मेरा मत ए, ज्ञान यज्ञ 
see ने थ्होग मी पूजा मान 
शरद्धावान निर्दोष दृष्टि नर 

जो इस पर कन्न धरदा, 


` होई मुक्त सत्कर्मियैं दे 


शुभ लोकें गी ओ बरदा 

अर्जुन, क्या सुनेआं तूं इस्सी 
मनें ने लाइयै ध्यान्‌, 
दूर होआ कया तेरा भरम 
कारन जेहदा आज्ञान 


अर्जुन उवाच 


थुआड़ी कृपा ने, अच्युत, मेरा 


मुक्का संशय, स्थिर मेरा मन, . 
थ्होआ ज्ञान, भरम चुक्का, 


थुआड़ा करङ बचन पालन 

॥ 70 I 


॥ 71 ॥ 


॥ 72 ॥ 


॥ 73 ॥ 


संजय उवाच . 


` श्री कृष्ण, अर्जुन महात्मा 
दा कीता मैं शरबन 
इयां संवाद ए अद्‌भुत, जो 
भरदा रोमें च हर्षन 
व्यास कृपा ने मैं सुनेआ 
ए परम गूढ़ योग दा ज्ञान 
योगेश्वर कृष्ण शा साम धाम 
जिनें आपू ए कोता बखान 
करी करियै चेता, राजन, 
ए अद्भुत संवाद विचित्र. 
कृष्ण अर्जुन दा sel पलें 
अऊं पानां आं आनन्द पवित्र 
करी करी सिमरन हरि रूप 
है अद्भुताई जेदी अपार 
करनां अऊं महाचर्ज, राजन, . 
gl अऊं हर्षित बारम्बार 

॥ 74 ॥ 


॥ 75 ॥ 


॥ 76 ॥ 


॥ 77, 

fra न योगेश्वर कृष्ण, 
fre धनुषधारी अर्जुन, 
उत्थे रीति अचल, लक्ष्मी, 
विजय विभूति, इये मेरे मन ॥ 78 ॥ 


श्रीमद्भगवद्गीता उपनिषद्‌, ब्रह्मविद्या ते. योग शास्त्र 
सरबन्धी श्री कृष्ण-अर्जुन संवाद च मोक्षसन्यासयोग नां दा ठाहरमां 
ध्याऽ समाप्त होआ। 

